Столтенберг НАТО давлатлари қайси вакцинани сотиб олишни ўзлари ҳал қилиши кераклигини айтди\nНАТОга аъзо давлатлар коронавирусга қарши у ёки бу вакцинани харид қилишни ўзлари мустақил ҳал қилишлари лозим. НАТО бош котиби Йенс Столтенберг алянсга кирувчи баъзи давлатлар Россиянинг «Спутник V» вакцинасини сотиб олишга қарор қилганига шундай изоҳ берди.\n«Иттифоқдошларимиз қандай вакцинани қўллаши кераклигини НАТО тавсия қилиши керакмас. Бу уларнинг шахсий ишидир», деб маълум қилган Столтенберг журналистларга. Унинг айтишича, кўплаб давлатларда катта кўламли эмлаш кампаниялари олиб борилаётганига қарамай, дунёда ҳамон вакциналарга эҳтиёж кузатилмоқда.\nАйни вақтда «Спутник V» вакцинаси умумий аҳолиси 3 млрддан кўпроқ одамни ташкил қиладиган 60та давлатда рўйхатдан ўтказилган. Ушбу воситани харид қилиш истагини НАТОнинг бир қатор давлатлари, жумладан, Венгрия, Германия, Италия, Туркия, Франция ва Чехия билдирган.\nНАТО ракета ва ҳаво ҳужумидан мудофаа бўйича йирик ҳарбий машғулотларни бошлади


Эроннинг ядровий қурол яратиш дастурини исботловчи далиллар йўқ\n27 ноябр 2020, Тошкент вақти: 14:10\nРоссия ташқи ишлар вазири Сергей Лавров шу ҳақда баёнот берди. С.Лавров 2003 йилгача ҳам Эронда ядровий қурол яратиш дастури бўлмаганини билдирди.\nКуни-кеча АҚШ разведкаси Эрон ядровий дастурига оид ҳисоботни эълон қилган қилган эди. Унда Эрон 2003 йилда ўз ядровий дастурини тўхтатгани қайд этилган.\nАтом энергияси халқаро агентлиги раҳбари Муҳаммад ал-Барадей АҚШ разведкаси ҳисоботи расмий Теҳроннинг ядровий дастури атрофидаги бўҳронни ҳал этиш борасида Эрон учун яхши имконият бўлганини таъкидлади.\n“Аслида бу янги ҳисобот Эронни ўз дастури борасида янада фаолроқ ҳамкорлик қилишга ундаши лозим. Мазкур ҳисобот уларнинг янада фаол ва шаффоф бўлишига сабаб бўлиши даркор”,- деди Муҳаммад ал-Барадей.\nЭрон президенти Маҳмуд Аҳмадийнажот АҚШ разведкасининг ҳисоботи Эрон халқининг “қудратли давлатлар устидан қўлга киритган ғалабаси” эканини билдирди.


Aндижонлик фуқарони 645 минг долларга чув туширган Хитой фуқаросига жиноий иш қўзғатилди\nAндижон вилояти ички ишлар бошқармаси ҳузуридаги тергов бўлими фуқаро Ж.A.ни 645 000 долларга чув туширган хитойлик фуқаро Л.Ж.га нисбатан жиноят иши қўзғатди. Бу ҳақда Тергов департаменти матбуот хизмати хабар берди.\nМаълум бўлишича, 2018 йилнинг май ойидан 2019 йилнинг 7 март кунига қадар бўлган вақт оралиғида Хитой фуқароси 49 ёшли Л.Ж. Aндижон вилоятида яшовчи 43 ёшли Ж.A.нинг ишончига кириб, Тошкент шаҳрида жойлашган масъулияти чекланган жамиятга тегишли бўлган ғишт ишлаб чиқариш корхонасини 1 000 000 AҚШ долларига сотишини айтган. Фуқаро Л.Ж. 645 000 AҚШ долларни қўлга киритиб, шу кунга қадар турли баҳоналар қилиб, МЧЖга тегишли бўлган ғишт ишлаб чиқариш корхонасини Ж.A.нинг номига расмийлаштирмаганлиги, қўлга киритилган пулларни қайтариб бермай, шахсий эҳтиёжларига ишлатиб юборганлиги аниқланган.\nҲолат юзасидан Aндижон вилояти ички ишлар бошқармаси ҳузуридаги тергов бўлими томонидан Жиноят кодексининг 168-моддаси (Фирибгарлик) 4-қисми «а» банди билан жиноят иши қўзғатилган. Ҳозирда жиноят иши бўйича тергов ҳаракатлари олиб борилмоқда.\nУргутда ерни ноқонуний ўзлаштирган 6 нафар фуқародан 60 миллион сўм жарима ундирилади\nБухорода фотомоделликни таклиф қилиб, қиздан алдов йўли билан 650 минг сўм олган «фотограф» қўлга тушди\nAввалроқ Қўқонда автосалондан «Damas» олиб чиқиб бериш эвазига танишини 5000 долларга «ухлатган» шахс қўлга олингани ҳақида хабар берилганди. Шунингдек, Фарғонада «Lacetti»ни ижарага олиб, 12,5 минг долларга сотиб юборган шахс қўлга олингани хабар қилинган.


Ҳафта якуни. "Бунёдкор"дан "Олмалиқ"қача... / CHAMPIONAT.asia\n18:47"Лестер" футболчиси МЮга ўтиши мумкин 0 18:40Болалар футболи. Қашқадарёлик ёш футболчилар тақдирланишди 0 18:30"Спартак" - "Тамбов" (матнли трансляция) 9 18:28"Маоши, "Нефтчи" билан кечган "жанг", келишилган ўйинлар ва автомобили". "Турон"ни Суперлигага олиб чиққан Ислом Исмоилов билан интервью 10 18:23Карикатура: Неймар Месси билан бирга ўйнамоқчими? 1 18:15Спортчилар ижтимоий тармоқларда 1 18:07"Насаф" жамоаси аъзолари Чироқчидаги 1-БЎСМда бўлишди 1 17:54Заа "Кристал Пэлас"да қолишга қарор қилди 1 17:30АПЛ. "Эвертон" "Бёрнли" меҳмони бўлмоқда (онлайн ҳисоб) 1 17:28Расмий хабар: "Машъал"ни уч нафар футболчи тарк этди 5 17:00Мбаппе, Неймар ва Вератти "Монпелье"га қарши ўйинда майдонга тушмайди 2 16:37"Бёрнли" - "Эвертон". Хамес ва Кэлверт-Льюин асосий таркибда 2 16:20ОЧЛ. Шарқ минтақасида нимчорак финалчилар маълум 3 16:18Карикатура: Зидан "Реал"дан истеъфога чиқмаслигини билдирди 2 16:17Olamsport: Ўзбек спортчиси EFCда ғалаба қозонди, “Конор шунчаки Порьедан кучли” ва бошқа хабарлар 0\nҲафта якуни. "Бунёдкор"дан "Олмалиқ"қача...\n15 июл 2013 12:57\nОлий лига танаффусга чиқиб зерикиб қолганимиз рост. Чемпионатимиз қанчалик зерикарли бўлмасин, у Сиз унданда зерикарли экан.\nЯкунига етган ҳафтада лига иштирокчилари нима билан банд бўлдилар? Келинг, "архив"ни кўтарамиз.\n"Бунёдкор": Мусаев кетди!\nКатта ниятлар билан "Насаф"дан "Бунёдкор"га кўчиб ўтган Фозил Мусаев пойтахтликлар таркибида ўз ўрнига эга бўла олмади. Қатарнинг "Қатар СК" жамоаси тиббий кўригидан ўтган ярим ҳимоячи нима учундир "Юлдузлар лигаси"да қолмади. Маълумотларга кўра, унга БАА ва Қатарнинг бошқа жамоаларидан таклифлар бор. Мусаев учун "Бунёдкор" ягона йўқотиш холос. Аммо жамоага ҳеч ким келиб қўшилгани йўқ.\n"Локомотив": Салом, Суюнов!\nУзоқ йиллар давомида "Пахтакор" шарафини ҳимоя қилган Илҳомжон Суюнов чемпионлик учун кураш олиб бораётган "Локомотив" таклифига рози бўлди. Якунига етган ҳафтада ҳимоячи "темирйўлчилар" билан оғзаки келишувга эришди.\n"Насаф": Геворкян ҳеч қаерга кетмайди!\nЖорий мавсум Рўзиқул Бердиев учун мураббий сифатида омадли келяпти. Қаршиликларни чемпионатда чемпионлик учун курашиш билан баробарида, Ўзбекистон Кубогидаги юришларини давом эттиряптилар. Аввалги ҳафтада жамоа юраги Артур Геворкянни "Локомотив"га ўтиши ҳақида чиққан хабарлар асоссиз эканлиги, "Насаф" матбуот хизмати томонидан маълум қилинди.\nЎз тарихидаги қийин йиллардан бирини ўтказаётган "Пахтакор"га келаётганлар ҳозирча йўқ. Аксинча жамоани бир қатор футболчилар тарк этиш арафасида. Суюнов аллақачон жамоа билан хайрлашди. Темурхўжа Абдухолиқовнинг ҳам тақдири 100% ҳал бўлмаган. Шерзод Каримов ижарадан жамоага қайтган. Кримецнинг қайтиши эса ҳозирча сўроқ остида.\n"Металлург": Икромов яна жамоа билан\n"Локомотив" билан бўлиб ўтган ўйиндан сўнг оёғини кесиб олган "Металлург" посбони Маъмур Икромов 3 ойга сафдан чиққан эди. Жорий мавсум кончилар анча сермазмун ўйин намойиш этишяпти. Куни кеча иккинчи даврага тайёргарликни бошлаган Рустам Мирсодиқов шогирдлари сафига Икромов ҳам қайтди. Бу посбон иккинчи даврада тўлиқ куч билан жамоасига ёрдам беришга тайёрланяпти.\n"Бухоро": Ҳаммаси бугун бошланади\n"Бухоро" иккинчи даврага тайёргарликни бугун бошлайди. Унга қадар айтарли ўзгаришлар бўлмади. Жамоани ҳеч ким тарк этгани йўқ, шу жумладан ҳеч ким келгани ҳам йўқ.\n"Олмалиқ": Мамазулунов кетди\nБиринчи давра якунига кўра жамоани ҳозирча уч футболчи ҳимоячи Акмал Рустамов, ярим ҳимоячи Самандар Шодмонов ва ҳужумчи Мўйдин Мамазулумов тарк этдилар. Жамоани ўзи эса биринчилардан бўлиб иккинчи даврага тайёргарликни бошлаган. Игорь Шквирин 10-16 июнь кунлари оралиғида Чимёнда бўладилар.


Вакциналар ҳақида | Прививки.уз - Олдини олиш. Ҳимоя қилиш. Эмлаш.\n(+99871) 244-16-03, (+99871) 276-40-71 Алоқа\nИнсоният юз йиллар давомида кўп миллионлаб одамларни умрига зомин бўлган, қатор эпидемияларни бошидан кечир. Замонавий тиббиёт ривожланиши билан, кўплаб ўлим келтириб чиқарувчи касалликларни олдини олувчи препаратлар ишлаб чиқарилди. Бу препаратлар “вакцина” деб номланади.\nВакцина – кучсизлантирилган ёки ўлдирилган микроорганизмлардан тайёрланган препарат бўлиб, одам ва ҳайвонларни эмлаш учун қўлланиладиган микроблар ёки вирусларнинг ҳаёт фаолияти маҳсулотлари ёки айрим антиген компанентларидир.\nВакцинация (эмлаш) – юқумли касалликларни юқишининг олдини олиш ёки юққанда ҳам енгил ўтишини таъминлайдиган иммунитет ҳосил қилиш мақсадида одам организмига вакцина юбориш.\nВакцинопрофилактика – айрим одамларда ёки жамоада юқумли касалликлар ривожланишининг олдини олиш мақсадида актив махсус иммунитет ҳосил қилиш учун вакциналарни қўллаш.\nБарча вакциналар – бу тиббий иммунобиолгик препарат бўлиб, улар касалликка қарши иммунитет ҳосил қилиш учун режалаштирилган, махсус технологияда қайта ишланган касаллик қўзғатувчиси бўлиб, шифокор назорати остида юборилади. Вакциналар фақат улар белгиланган касалликларнигина олдини олади.\nВакциналар таркибида касаллик қўзғатувчилари ёки уларни антиген зарраларидан ташқари, вакциналарни стериллигини сақлаш мақсадида рухсат этилган консервантларни ҳам сақлайди. Бундан ташқари, жуда кам миқдорда микроорганизмлари ўсиши ва зарарсизлантириш учун қўлланиладиган моддаларни ҳам сақлайди. Масалан, гепатит В вакцинасини ишлаб чиқаришда қўлланиладиган ачитқи ҳужайрасининг изи топилади ёки грипп вакцинасини ишлаб чиқаришда қўлланиладиган товуқ тухуми оқсилининг изи топилади.\nЖаҳон Соғлиқни сақлаш ташкилоти ва дори воситалари хавфсизлигини назорат қилувчи халқаро ташкилотлар томонидан тавсия этилган консервантлар вакциналарни стериллигини таъминлайди. Улар одам организимига юборилишига рухсат этилган. Вакцинанинг таркиби тўғрисидаги тўлиқ маълумотни унинг қўллаш йўриқномасидан билиб олиш мумкин. Агар одамда вакцина компанентлпридан бирига тасдиқланган оғир аллергик ҳолатлар мавжуд бўлса, одатда бу вакцина қўлланилмаслига қарши кўрсатма ҳисобланади.\nКўп компонентли вакциналар\nЭмлаш учун организмни битта касалликдан ҳимоя қилишга йўналтирилган бир компонентли вакциналар каби, кўп компонентли (бирлаштирилган) вакциналар ҳам қўлланилади. Кўп компонентли вакциналар – бу икки ва ундан ортиқ касалликлар профилактикаси учун мўлжалланган. Кўп компонентли вакциналарнинг асосий ютуғи шундан иборатки, битта препарат бир пайтда организмга антигенлар юкини ва оғриқли инъекциялар сонини камайтирган ҳолда, бир неча касалликларни келиб чиқишининг олдини олувчи компонентларни таркибида сақлайди.\nКўп компонентли вакциналарга қуйидагилар киради:\nАДСМ (бўғма+қоқшол антигенни камайтирилган дозаси билан);\nПентавалент вакцинси (бўғма+кўкйўтал+қоқшол+вирусли гепатит В+ гемофил таёқчаси);\nОдамнинг иммун тизими (шу жумладан боланинг) бир вақтнинг ўзида юзлаб антигенларга жавоб беришга қодир бўлганлиги туфайли, таркибида қатор антигенлар мавжуд вакциналарни бир пайтда юбориш ҳеч қандай хавф туғдирмайди.\nКўп валентли вакциналар\nКўп валентли вакциналар – таркибида битта турдан ортиқ штаммларни, турларини, битта касаллик қўзғатувчисининг бир неча турларини ўз ичига олади. Вакциналар 2, 3 ва ундан ортиқ валентли бўлиши мумкин. Кўп валентли вакциналарга қуйидагилар киради:\nПолиомиелитга қарши вакциналар;\nРотовирусга қарши вакциналар;\nМенингококк инфекцияларига қарши вакциналар;\nГриппга қарши вакциналар\nМасалан, Превенар 13 вакцинаси пневмококк инфекцияларидан ҳимоя қилиб, таркибида пневмококк инфекцияларининг 13 турдаги антигенларини ўзида сақлайди.\n2020 Барча ҳуқуқлар ҳимояланган\nСўнги янгиланиш 13.01.2020 03:37:34


"Мансур лашкари": толиблар Афғонистоннинг шимолий чегарасига спецназ юборди - 20.10.2021, Sputnik Ўзбекистон\n"Мансур лашкари" бўлинмалари Балх провинцияси яқинида кейинги вақтларда ортиб кетган жиноятчиликка қарши курашади 20.10.2021, Sputnik Ўзбекистон\nТОШКЕНТ, 20 окт — Sputnik. Толиблар Балх провинцияси маркази Мозори-Шариф шаҳрида хавфсизликни таъминлаш мақсадида фаолият юритадиган махсус бўлинмани ташкил этди. Бу ҳақда Tolo News телеканали маҳаллий хавфсизлик кучларига таяниб хабар бермоқда.Таъкидлаш жоизки, Балх провинцияси Афғонистон шимолида жойлашиб, Ўзбекистон, Тожикистон ва Туркманистон билан чегарадош саналади. Тахминларга кўра, 500 мингга яқин киши истиқомат қиладиган Мозори-Шариф шаҳри муҳим савдо-транспорт узели саналади."Бу Ислом амирлиги (толиблар сиёсий тизими номи – таҳр.) махсус кучлари", - деб хабар қилади телеканал, Балх провинцияси хавфсизлик хизмати раҳбари Абдулхай Абедга таяниб.Бўлинма "Мансур лашкари" номини олган. Қайд этилишича, янги таркиб топган бўлинманинг асосий вазифаси Мозори-Шарифда ортиб кетган жинотячиликка қарши курашиш бўлади.Куч тузилмалари махсус ўқувлардан ўтишган, улар яхши қуролланган. Шу билан бир вақтда улар ихтиёрида бўлган қурол ва ҳарбий техниканинг каттагина қисми Қўшма Штатларда ишлаб чиқарилгани маълум.Афғонистондаги вазият ўтган йили июнь ойида америка қўшинлари чиқарилиши фонида зиддийлашган эди. Август ойининг ўрталарига америка қўшинлари чиқарилгач, толиблар барча йирик шаҳарлар ва чегара ўтиш қисмларини эгаллаб олдилар.Бир вақтнинг ўзида жангарилар чегарадош мамлакатлар, жумладан, Марказий Осиёнинг постсовет республикаларига бостириб кириш ниятида эмаслигини кафолатлаган эди.Шундан сўнг Афғонистонда янги ҳукумат ташкил топгани эълон қилинди.Мамлакат президенти Ашраф Ғани ўзидан ваколатларни сокит қилди ва республикани тарк этди.* - Россия ва бошқа мамлакатларда террористик деб тан олинган радикал ҳаракат.\n10:15 20.10.2021 (янгиланди: 11:24 20.10.2021)\n"Мансур лашкари" бўлинмалари Балх провинцияси яқинида кейинги вақтларда ортиб кетган жиноятчиликка қарши курашади\nТОШКЕНТ, 20 окт — Sputnik. Толиблар Балх провинцияси маркази Мозори-Шариф шаҳрида хавфсизликни таъминлаш мақсадида фаолият юритадиган махсус бўлинмани ташкил этди. Бу ҳақда Tolo News телеканали маҳаллий хавфсизлик кучларига таяниб хабар бермоқда.\nТаъкидлаш жоизки, Балх провинцияси Афғонистон шимолида жойлашиб, Ўзбекистон, Тожикистон ва Туркманистон билан чегарадош саналади. Тахминларга кўра, 500 мингга яқин киши истиқомат қиладиган Мозори-Шариф шаҳри муҳим савдо-транспорт узели саналади.\n"Бу Ислом амирлиги (толиблар сиёсий тизими номи – таҳр.) махсус кучлари", - деб хабар қилади телеканал, Балх провинцияси хавфсизлик хизмати раҳбари Абдулхай Абедга таяниб.\n5 Октябр, 14:42\nБўлинма "Мансур лашкари" номини олган. Қайд этилишича, янги таркиб топган бўлинманинг асосий вазифаси Мозори-Шарифда ортиб кетган жинотячиликка қарши курашиш бўлади.\nКуч тузилмалари махсус ўқувлардан ўтишган, улар яхши қуролланган. Шу билан бир вақтда улар ихтиёрида бўлган қурол ва ҳарбий техниканинг каттагина қисми Қўшма Штатларда ишлаб чиқарилгани маълум.\nАфғонистондаги вазият ўтган йили июнь ойида америка қўшинлари чиқарилиши фонида зиддийлашган эди. Август ойининг ўрталарига америка қўшинлари чиқарилгач, толиблар барча йирик шаҳарлар ва чегара ўтиш қисмларини эгаллаб олдилар.\nБир вақтнинг ўзида жангарилар чегарадош мамлакатлар, жумладан, Марказий Осиёнинг постсовет республикаларига бостириб кириш ниятида эмаслигини кафолатлаган эди.\nШундан сўнг Афғонистонда янги ҳукумат ташкил топгани эълон қилинди.\nМамлакат президенти Ашраф Ғани ўзидан ваколатларни сокит қилди ва республикани тарк этди.\n* - Россия ва бошқа мамлакатларда террористик деб тан олинган радикал ҳаракат.


Наҳотки Боровский коллежи ёпилади: Коллеж ўқувчисининг қалбидан отилган сўзлар\n01:49 / 16.06.2017\nКейинги кунларда электрон оммавий ахборот воситалари ва ижтимоий тармоқларда Боровский номидаги Тошкент медицина коллежининг ёпилиши ҳақида миш-мишлар ва тахминлар илгари сурилмоқда.\nМаълумки, ушбу коллеж ўқувчиси Жасурбек Ибрагимов ўз коллеждоши (ёки коллеждошлари — буниси ҳозирча ноаниқ) томонидан етказилган тан жароҳатларидан сўнг вафот этгани ҳақида хабарлар тарқатилган, пойтахтимизда эса бу воқеанинг айбдорлари қонунда белгиланган адолатли жазосини олиши борасида петиция ҳам уюштирилган эди.\nКейинроқ коллеж директори Лутфи Юсупова ҳам ўз вазифасидан озод этилгани маълум бўлди.\nТаҳририятимизга коллеж ўқувчиларидан бири — Эльзара исмли қиздан мурожаат келиб тушди. Талаба қиз севимли коллежининг ёпилиши мумкинлигидан ўзи ва коллеждошлари чуқур изтиробда эканлигини баён этган.\nКоллеж ўқувчисининг юракдан ёзилган сўзларига эътибор берсак, ўқув даргоҳида унинг ёпилиши ҳақида гап-сўзлар чиндан ҳам тарқаган. Гарчи ҳозирча мутасадди органлар томонидан бу борада бирорта расмий баёнот берилмаган эса-да.\n«Биз П.Ф.Боровский номидаги медицина коллежига ўқишга кириш — орзумиз амалга ошиши учун қанчалар меҳнат қилдик, ўқишга пухта тайёрландик, бу йўлда қанча асабларимизни сарфладик. Имтиҳонлардан ўтдик, шундан кейин ҳам анча вақт ҳаяжонланиб юрдик ва ниҳоят биз кутган шукуҳли онлар келди: «Сиз ўқишга қабул қилиндингиз...»\nБиз, албатта, Тошкентдаги халқаро миқёсларга чиққан, талабалари ҳар йили халқаро танловларда совринли ўринларни ютиб келадиган, орзуларимизни рўёбга чиқарадиган ягона медицина коллежининг талабаси бўлганимиздан жуда бахтли эдик.\nБу ерда бир йиллик ўқиш мобайнида биз кўплаб дўстлар орттирдик, билимимизни мустаҳкамлаб, тажриба тўпладик — буларнинг барчаси учун устозларимизга чексиз ташаккур, энди эса келажакка режалар қуриш билан банд эдик: ҳар биримиз етук врач, ўз ишининг устаси бўлиб етишишни орзу қилаётганди.\nЭнди бизнинг режаларимиз барбод бўлай деб турибди. Тошкентдаги бирорта медицина ўрта-махсус билим юрти бу ерда олган билимларимизни бизга бера олмайди. Четдан туриб вазиятга баҳо бераётган, коллежимизда ҳеч қачон бўлмаган айрим кишилар наҳотки бизнинг коллежимизда рўй бераётган воқеалардан биздан кўпроқ бохабар бўлса?\nЙигитларни безори, қизларини беҳаё, дея ўқувчиларни, коллеж раҳбарияти ва унинг нуфузини ҳақорат қилишдан не наф? Айнан бизнинг коллежимизда ўқиган бола билан юз берган ҳодиса ОАВда катта шов-шув кўтарди, ҳаттоки ЮНИСЕФ ташкилотигача муносабат билдирди, бундай воқеалар эса бошқа ҳар қандай ўқув юртларида ҳам юз беримоқда-ку?\nҚани бу ерда ҳамма тилга олаётган адолат мезони? Нега ҳуқуқ-тартибот органларидан бирор киши ўқувчиларни суҳбатга тортмади? Биз узоқ вақт сукут сақлаб, бу нарсалардан юқорироқ туришга ҳаракат қилдик, қарши петиция уюштиришдан ўзимизни тортдик.\nБироқ, нега айбсиз талабаларни бу тарзда жазоланмоқда? Инсонни медицинадан суғуриб олиш мумкиндир, бироқ медицинани ҳеч қачон инсондан жудо қилиб бўлмайди! Мен бошқа бир касбда ўзимни синаб ҳам кўрмоқчи эмасман. Менинг мақсадим — етук генетик бўлиб етишиш ва юртимизда медицинанинг шу йўналишини ривожлантириш. Бироқ яхши кадрларга ўқиш имконияти берилмаса, у олий ўқув юртига кира олмаса, ўқишни битирганида эса иш топа олмаса, ёки ҳозиргидек, кўз ўнгингда эшикни қарсиллатиб ёпишса — фаннинг ривожланиши ҳақида қандай гап бўлиши мумкин?\nКелинглар, вазиятга йўл қўйган раҳбарият ишдан олингани, айбдорлар жазоланиши билан бас қилайлик. Бизга шу масканда миш-мишлар нишони бўлиш учун эмас, фахр билан ўқишимизни якунига етказиш учун имкон беринглар. Боровский — бизнинг умумий уйимиз, катта оиламиз!\nБизни ўқиганлар ва тушунганларнинг барчасига ташаккур билдираман».\nколлеж Жасурбек Ибрагимов П.Ф.Боровский\n2019/2020 ўқув йилидан касб-ҳунар коллежларига 11-синф ўқувчилари қабул қилинади\nКоллеж ўқувчиси 14,5 млн сўм пулни ўмариб кетди


2348 марта ўқилди\nЎзбекистонда доимий яшаб турган чет эл фуқаролари ва фуқаролиги бўлмаган шахслар унинг ҳудудида оилавий муносабатларда Ўзбекистон фуқаролари билан тенг ҳуқуқлардан фойдаланадилар ва тенг мажбуриятларга эга бўладилар.\nЎзбекистон фуқароси ва чет эл фуқароси ёки фуқаролиги бўлмаган шахслар ўртасидаги никоҳни қайд этиш агар чет эл фуқаросининг ёки фуқаролиги бўлмаган шахснинг Ўзбекистонда бўлиш визаси никоҳ тузиладиган кунда ҳақиқий бўлсагина амалга оширилади.\nНикоҳни қайд этиш учун тақдим этиладиган ҳужжатлар:\nчет эл фуқароси ёки фуқаролиги бўлмаган шахснинг никоҳда турмаслиги ҳақидаги белгиланган тартибда легализация қилинган ёки апостиль қўйилган ҳужжат.\nНикоҳ қайд этилганлдан кейин никоҳ тузилганлиги тўғрисида гувоҳнома берилади.\nБир вақтда шахсни тасдиқловчи ҳужжатига никоҳ қайд этилганлиги тўғрисида белги қўйилади.\nНикоҳланувчилардан бири эр ёки хотиннинг фамилиясини қабул қилса, у ҳолда паспортини алмаштириши зарурлиги тўғрисида белги қўйилади.\nНикоҳни ҳақиқий ва ҳақиқий эмас деб топиш\nЎзбекистон ҳудудидан ташқарида, бошқа давлат ҳудудида ўша давлатнинг қонун ҳужжатларига риоя қилинган ҳолда Ўзбекистон фуқаролари билан чет эл фуқаролари ёки фуқаролиги бўлмаган шахслар ўртасида тузилган никоҳлар Ўзбекистонда ҳақиқий деб эътироф этилади.\nЧет эл фуқаролари ўртасида Ўзбекистон ҳудудидан ташқарида никоҳ қайд этилган давлат қонунчилигига мувофиқ тузилган никоҳи Ўзбекистонда ҳақиқий деб топилади.\nникоҳ ихтиёрийлик асосида тузилмаган бўлса;\nникоҳнинг белгиланган ёши (эркакларга 18, аёлларга 17 ёш) бузилганда;\nлоақал биттаси руҳият бузилиши (руҳий касаллиги ёки ақли заифлиги) сабабли суд томонидан муомалага лаёқатсиз деб топилган шахслар ўртасида;\nсохта никоҳ, эр ёки хотиннинг оила қуриш мақсадларисиз никоҳни қайд эттириши;\nНикоҳни ҳақиқий эмас деб топиш фақатгина суд тартибида амалга оширилади.\nНикоҳдан эр-хотиннинг розилиги асосида ажратиш\nФуқаролик ҳолати далолатномаларини қайд этиш органларига ариза берилади ва вояга етмаган болалари мулкий низолари йўқлиги исботлаб берилади.\nНикоҳдан ажратишни қайд этиш никоҳдан ажратиш ҳақида ФҲДЁ органига ариза берган кундан кейин 3 ой ўтгач амалга оширилади.\nЭр-хотиндан бирининг аризасига кўра никоҳдан ажратиш:\nФҲДЁ органига қуйидагилар тақдим этилади:\nэр (хотин)нинг уч йилдан кам бўлмаган муддатга озодликдан маҳрум қилинганлиги тўғрисида қонуний кучга кирган суд ҳукмидан кўчирма;\nсудланган эр (хотин)нинг никоҳдан ажратишга ўртада умумий болалари ва мол-мулки юзасидан низолари йўқлиги тўғрисидаги розилиги.\nНикоҳдан суд тартибида ажратиш\nНикоҳ қуйидаги масалалар бўйича низо бўлган ҳолларда суд тартибида бекор қилинади:\nэр-хотиннинг умумий мулки бўлган ашёларни бўлиш ҳақида;\nмеҳнатга лаёқатсиз шахсни сақлаш харажатларини тўлаш ҳақида.\nУшбу масалалр бўйича тарафлар ўртасида келишув бўлмаганда суд қуйидагиларни ҳал қилади:\nСуд орқали ҳимояланиш ҳуқуқи\nЧет эл фуқаролари Ўзбекистон судларига мурожаат қилиш ҳуқуқига эга ва улар фуқаролик процессуал ҳуқуқлардан Ўзбекистон фуқаролари билан тенг равишда фойдаланади.\nЎзбекистон фуқаролари ва ташкилотларининг фуқаролик процессуал ҳуқуқларининг махсус чекланишига йўл қўйилган давлатларнинг фуқаролари ва ташкилотларига нисбатан Ўзбекистон қонун ҳужжатларида белгиланган тартибда жавоб тариқасидаги чекловлар белгиланиши мумкин.\nСудга қуйидаги шаклларда мурожаат қилинади:\nдаъво ариза – фуқаролик муносабатларидан келиб чиқадиган низолар бўйича;\nариза –суд буйруғи шаклида кўриладиган алоҳида суд муҳокамаси бўйича;\nшикоят (протест) – судга аппеляция, кассация ва назорат тартибида мурожаат қилинганда.\nМурожаат ва унга илова қилинадиган ҳужжатлар судга электрон ҳужжат шаклида юборилиши мумкин.\nЎзбекистонда фуқаролик суд ишлари ўзбек тилида, қорақалпоқ тилида ёки муайян жойдаги кўпчилик аҳоли сўзлашадиган тилда юритилади.\nСуд ишлари юритиладиган тилни билмайдиган шахсларга ишга тааллуқли материаллар билан ўз она тилида тўлиқ танишиб чиқиш, судда она тилида ёки ўзи биладиган бошқа тилда сўзлаш, кўрсатув ва тушунтиришлар бериш, арз билан мурожаат этиш, илтимосномалар тақдим этиш, шунингдек таржимон хизматларидан фойдаланиш ҳуқуқи таъминланади.\nИшда иштирок этувчи ва суд ишлари юритиладиган тилни билмайдиган шахс ишдаги суд ҳужжатлари берилишини сўраб ёзма ариза билан мурожаат этган тақдирда, унга суд ҳужжатлари унинг она тилига ёки у биладиган бошқа тилга таржима қилиб топширилади.\nЧет эл фуқаролари ўз ишларини судда шахсан ёки ўз вакиллари орқали юритиши мумкин.\nЧет эл фуқаросининг ишда шахсан иштирок этиши уни иш бўйича вакилга эга бўлиш ҳуқуқидан маҳрум этмайди.\nИшда иштирок этувчи шахсларнинг ҳуқуқлари\nиш материаллари билан танишиш;\nулардан кўчирмалар олиш;\nрад этиш тўғрисида арз қилиш;\nдалилларни текширишда иштирок этиш;\nишда иштирок этувчи бошқа шахсларга ва одил судловни амалга оширишга кўмаклашаётган шахсларга саволлар бериш;\nилтимосномалар тақдим этиш;\nсудга оғзаки ва ёзма тушунтиришлар бериш;\nсуд муҳокамаси давомида юзага келадиган барча масалалар бўйича ўзларининг важларини баён қилиш;\nбошқа шахсларнинг арзлари, илтимосномалари, важларига қарши эътирозлар билдириш;\nсуд ҳужжатлари устидан шикоят қилиш;\nсуд ҳужжатларининг мажбурий ижросини талаб қилиш;\nдавлат ижрочиси томонидан ҳаракатлар содир этилишида ҳозир бўлиш.\nТарафлар процессуал ҳуқуқлардан тенг фойдаланадилар ва тенг мажбуриятларга эга бўладилар.\nбилдирилган талабларнинг асосини ёки предметини ўзгартириш;\nқўшимча талаблар тақдим этиш;\nдаъво талабларининг миқдорини ошириш ёхуд камайтириш;\nулардан тўлиқ ёки қисман воз кечиш.\nдаъвогарнинг талабини тўлиқ ёки қисман тан олиш;\nқарши даъво тақдим этиш.\nДаъво ишини юритишда тарафлар суд процессининг ҳар қандай босқичида келишув битими тузиш орқали ишни якунлашга ҳақлидирлар.\nИш юритиш тугатилган тақдирда, айни бир тарафлар ўртасидаги, айни бир предмет тўғрисидаги ва айни бир асослар бўйича низо юзасидан судга иккинчи марта мурожаат қилишга йўл қўйилмайди.\nСуд харажатлари давлат божи ва ишни кўриш билан боғлиқ чиқимлардан иборат бўлади.


АҚШнинг Atlantis космик кемаси сўнгги парвозини якунлади\nАҚШга қарашли Atlantis космик кемаси 30 йил хизмат қилганидан сўнг Флоридадаги Кеннеди космик марказига қўнди.\n135 бора фазога кўтарилган шатлнинг сўнгги бор қўнишини томоша қилиш учун Кеннеди космик маркази яқинига юзлаб одам йиғилди.\nШатлнинг сўнгги парвозини бошқарган тўрт астронавт соғ-омон ерга қўнди ва фазо кемаси командири Крис Фергюсон НАСАга ҳисобот берар экан, бу кема инсоният тарихидан муносиб ўрин қозонганини алоҳида таъкидлади.\n- Хюстон, миссия бажарилди! Дунёга 30 йил хизмат қилганидан сўнг бу фазо кемаси тарихдаги муносиб ўрнини қозонди ва якуний манзилига етиб келди, - деди Atlantisнинг командири.\nNASA агентлиги Atlantisга муқобил янги фазо кемасини қуриш учун маблағ ажратишга рози хусусий ширкатлар билан келишув имзолагунга қадар¸ Халқаро космик станцияга космонавтларни Россиянинг Союз кемаси олиб чиқади.\nҲозирда бир қатор йирик ширкатлар¸ хусусан Boeing ширкати NASA учун янги фазо кемаси қуришга қизиқиш кўрсатмоқда. Atlantis миссиясини бажарувчи янги кеманинг 2015 йилдан сўнггина тайëр бўлиши кутилмоқда.


МАЙДОНЧАНИ ТОРТИБ ОЛМАНГ – У БОЛАЛАРНИКИ » "Жиззах овози" газетаси расмий сайти\nМАЙДОНЧАНИ ТОРТИБ ОЛМАНГ – У БОЛАЛАРНИКИ\nҲаво исиб, кун узайгани сайин болалар бўш вақтларини турли спорт тўгаракларида, истироҳат боғларида, хонадонлар ва кўп қаватли уйлар атрофидаги болалар майдончаларида ўтказишади. Сўнгги йилларда замонавий уй-жойларнинг қурилиши, янги мавзеларнинг бунёд этилиши билан бирга барча қулайликларга эга бўлган болалар майдончаларининг ҳам фойдаланишга топширилаётгани давлатимизнинг келажак авлодга бўлган ғамҳўрлигининг бир намунасидир. Фарзанди хонадонига яқин атрофдаги майдончада ўйнаб юрганида ота-она ҳам ҳавотирсиз рўзғор юмушлари билан машғул бўлади. Бундай қулайликлар албатта барчани бирдек қувонтиради.\nБироқ, шаҳримизнинг Сайилжойи маҳалласидаги 140 та оила истиқомат қилаётган 21 ва 22-кўп қаватли уйлар ўртасидаги болалар майдончасини кўриб таъбимиз хира тортди. Бу ерда бегона ўтлар ўсиб кетган, қадам ташласанг гўё хаслар орасида биқиниб турган бирорта ҳашарот чақиб оладигандек. Майдончадаги бир нечта арҚимчоқ, сирпанчиқ ва шунга ўхшаш ўйин ускуналари аллақачон майдон четига суриб ташланган ва ҳозир улардан кир қуритгич сифатида фойдаланишмоқда. Баъзи арғимчоқларнинг қисмлари кимлардир томонидан суғуриб олиб кетилган. Бу бир кўриниш. Энг ачинарлиси, болалар майдончасининг ярмини аҳоли машиналар турар жойига айлантириб олган.\n– Кўп қаватли уйда яшаганимиз учун ёз кунлари фарзандларим уй ичида диққинафас бўлиб кетишади, – дейди ўз исми-шарифини айтишни хоҳламаган опахон. - Уйимиз катта йўлга яқин бўлмаса ҳам болаларимни ҳовлига ёлғиз чиқаришга қўрқаман. Сабаби, улар ўйнайдиган майдон машиналар тураргоҳига айланган. Бир-икки марта бехосдан келиб қолган машина болаларни туртиб юборишига сал қолганига гувоҳ бўлганман. Шу туфайли фарзандлари ўйнагани чиққанда ота-оналар кузатувчи бўлиб юришга мажбур бўлишяпти. Бу ҳам етмагандек майдонча атрофида биронта ҳам ўриндиқ йўқ. Қўшнилар вақтинча фойдаланса бўладиган, ҳар хил ёғочлардан терилган ўриндиқлар ясаб олишган.\n"Машинамни шу ерга ҚЎйишга мажбурман"\n– Илгари уйимизнинг орқасида ҳар бир хонадон қаторида кичикроқ бўлса-да томорқа ва унинг ёнида машиналар турар жойи бор эди, – дейди шу ерда истиқомат қилувчи А.Ш. – Шу ерда яшовчилар машиналарини орқага қўйишарди. Болалар бехавотир ўз майдонларида ўйнашарди. Уйимизнинг орқа томонида қурилиш ишлари бошланиши тўғрисидаги хабардан сўнг томорқаларимиздан ҳам, машиналар турар жойидан ҳам маҳрум бўлдик. Шу туфайли машинамни шу ерга қўйишга мажбурман, Серқатнов кенг йўлларда йўл қоидаларига амал қилган ҳолда хотиржам ҳаракатлансак-да, бу ерга машинани жойлаб олгунча ва чиқиб кетгунча кўнглимизга хадик оралайди. Ўйнаб юрган бола бирдан йўлимизга чиқиб қолмасмикин деб қўрқамиз.\nБу уйларда яшаётган аҳолининг шикоятлари айниқса, шу кунларда авжига чиққан. Чунки, болалар ёзги таътилга чиқишди. Демак, ўйингоҳ болаларга ҳар доимгидан-да кўпроқ зарур бўлмоқда.\nБиз бу ҳолатга «Сайилжойи» маҳалла фуқаролар йиҚини раиси Инатулла Шокиров қандай муносабат билдириши билан қизиқдик\n– Бу маҳаллага раис этиб тайинланганимга кўп вақт бўлгани йўқ. Аввал ишлаган раҳбарнинг даврида 21 ва 22-уйнинг ҳовлисида замонавий болалар майдончасининг қурилиши режага киритилган. Аммо баъзи сабабларга кўра қурилиш ҳалигача бошлангани йўқ. Менга ҳам фуқаролар майдонча ҳақида норози бўлиб гапиришди. Шу туфайли ҳам бу ишга масъул бўлган ширкатга майдончанинг қурилиш ишларини тезлаштириш хусусида таклиф билан чиққан эдим. Улар режага кўра навбати келганда иш бошлашларини маълум қилишди.\nБир неча йиллардан буён навбати келмаётган режадаги қурилиш қачон бошланишини билиш учун "Баҳор" ширкати раҳбари Ориф Турсунбоевга мурожаат қилдик.\n– Бу масала бир неча маротаба кўриб чиқилган. Ўтган йили 21 ва 22-уй ҳовлисидаги болалар майдончасининг қурилиш ишлари бошланиши керак эди. Аммо маблағ етишмаганлиги сабабли иш кечиктирилди. Қачонлигини аниқ айтолмайман, лекин бу ерда албатта ўйингоҳ, унинг атрофида умумий овқатланиш шохобчаси қурилади.\nБу жавоб бизни унчалик ҳам қониқтирмаган бўлса-да, ҳар қалай режада бор экан-ку, дея ўзимизга таскин бердик. Афсуски, бу мавсумни ҳам шу ҳудудда яшовчи болалар ташландиқ ҳолдаги ва машиналар қуршовидаги майдончада ўтказишга мажбур. Ёш болаларни қаровчилари олиб юришар, лекин ўйинқароқ ўқувчи ёшлар бу шароитга кўнишармикан? Таассуфки, улар ота-оналарини хавотирга солиб қўйганча бошқа ҳудуддаги ўйингоҳларга кетиб қолиши табиий.\nХалқимизнинг "Бир болага етти маҳалла ота-она", деган пурмаъно гапи бежиз айтилмаган. Албатта, келажагимиз эгаларининг тарбияси, улар учун зарур бўлган шарт-шароитларни яратиш борасида барча бирдек қайғуриши шарт. Аммо, юқоридаги ҳолатни мулоҳаза қилар эканмиз, болалари учун ота-оналар ҳам, маҳалла ҳам етарлича қайғурмаяпти, деган хулосага келдик. Замонавий ўйингоҳ ҳам барпо этилар. Бунгача барча бир ёқадан бош чиқариб фарзандлар учун шароит яратишга ҳаракат қилса бўлмасмикин? Майдонча бегона ўтлардан тозаланиб, мавжуд арғимчоқлар таъмирланса, болалар сал бўлса-да ўшалар билан андармон бўлишармиди.\nЛекин унгача болалар нима қилсин, қаерда ўйнасин? Катталар уларнинг нафақат майдончасини, балки, энг азиз ва беғубор дамларини ҳам тортиб олишяпти-ку, ахир!\n"Иттифоқ” маҳалласи ҳудудида жойлашган болалар майдончасида ҳам аҳвол қониқарсиз.\nЎйин аттракционларининг яроқсиз ҳолатга келиб қолганлиги етмагандек, майдончанинг чиқиндихонага айланиб бораётганлиги ачинарли. Бу вазиятда ҳеч кимни айбламоқчи эмасмиз, шунчаки, фарзандларимизнинг кўнгилдагидек дам олиши учун тозаликка риоя этишимиз кифоя. Зеро, барчаси ўз қўлимизда.\n» «ОБОД МАҲАЛЛА» - ЮРТ РАВНАҚИДАН НИШОНА\n» ҲАРАКАТ ҲАВФСИЗЛИГИ ТАЪМИНЛАШ КИМГА БОҒЛИҚ? ШАҲРИМИЗНИНГ ЭНГ СЕРҚАТНОВ КЎЧАСИ БЎЙЛАБ\n» “ВАДА”ЛАРДАН ҚАЧОН ҚУТУЛАМИЗ ЁҲУД ШАРОФ РАШИДОВ ТУМАНИДАГИ ОЛМАЧИ МАҲАЛЛАСИНИНГ НОЧОР, АБГОР АҲВОЛДАГИ АЙРИМ КЎЧАЛАРИ ҲАМОН АҲОЛИ УЧУН ОҒРИҚЛИ НУҚТА БЎЛИБ КЕЛМОҚДА\n» АРЗОН, ҚУЛАЙ ВА ҲАММАБОП УЙ-ЖОЙЛАР


Аҳиллик, ҳамжиҳатлик билан ҳар қандай мураккаб синовларни енгиб ўтса бўлади | O'zLiDeP\nАҳиллик, ҳамжиҳатлик билан ҳар қандай мураккаб синовларни енгиб ўтса бўлади\nШу кеча-кундузда бутун дунё аҳли бир ташвишда яъни коронавирусни даф қилиш билан яшамоқда, десак хато бўлмади. Шу жумладан биз ҳам.\nКоронавирус бўйича O`zLiDeP мурожаатида алоҳида қайд этилганидек, мавжуд вазиятни тўғри тушуниб, масалага онгли ёндашсак, ҳаммамиз якдиллик ва ҳамжиҳатлик билан иш тутсак бу қийинчиликлар, албатта, ортда қолади.\nЭл бошига иш тушган бир пайтда тадбиркор сифатида ҳамюртларимизни бу балодан асраш учун жамоамиз билан бел боғлаганмиз. Шу боис корхонамизда ишлаб чиқарилаётган тиббий ниқобларни фуқароларга имкон қадар бепул тарқатаяпмиз. Касаллик ортга чекинмагунча, имкониятимиз даражасида бу ишни давом эттираверамиз.\nБу офатни енгиб ўтиш учун энг аввало, аҳил бўлишимиз, халқимизга хос бўлган оғир-вазминлик билан иш тутишимиз, ортиқча вахимага берилмаслигимиз лозим. Яхши ният билан ҳамжиҳат бўлиб ҳаракат қилиш, муаммони бартараф этиш учун меҳр-оқибат, инсоф диёнат асосида иш тутишимиз бугун ҳар доимгиданда муҳим. Бу гап айниқса таҳликали вазиятдан ўз мақсади йўлида фойдаланиб қолишга уринаётган айрим ҳамкасбларимга тегишлидир.\nТиб илмининг султони Абу Али ибн Сино: “Ваҳиманинг ўзи ярим касалликдир. Хотиржамлик ярим соғликдир. Сабр эса шифонинг бошланишидир” деб ёзган эди. Шундай экан, ортиқча асоссиз ваҳимага тушмайлик, ваҳимага тушганларга вазиятни тўғри тушунтиришдан эринмайлик. Бир сўз билан айтганда бир-биримизга камарбаста бўлайлик. Бинобарин, аҳиллик, ҳамжиҳатлик билан ҳар қандай мураккаб синовларни енгиб ўтса бўлади. Бу ҳаёт қонунини исботлашга ҳожат йўқ, албатта.\nФарғона вилояти, Данғара туманидаги\n“Аюбхон текстиль” МЧЖ раҳбари


Сиз қандай қайнонасиз? - 20 Апреля 2014 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2014 » Апрель » 20 » Сиз қандай қайнонасиз?\n«Ҳамал»-қайнона доим биринчи бўлишга ҳаракат қилади, жумладан, ўғлининг эътибори борасида ҳам. Баъзи ҳолларда бироз мижғов бўлиши мумкин. Аммо бошланган ишларни охирига етказмагунча қўймайди. Кичик омадсизликлардан тушкунликка тушиб қолади. Тили бироз ўткирлиги сабабли қўни-қўшни ва қариндошлар орасида ўзига душман орттириб юради.\nСавр — энг сабрли қайнона!\nУ билан уришиб қолиш осон эмас. Чунки бундай қайнона ҳар қандай вазиятдан ҳам юмшоқлик билан чиқиб кетишга ҳаракат қилади. Фақат пул борасидагина қаттиқққўллик қилиши мумкин. Етти бора ўлчаб, бир марта кесишни афзал кўради. Шу сабабли кўпинча бошлаган ишлари муваффақият билан якунланади. Келини унинг тажрибаларини амалда қўллашини яхши кўради, ширинликларни ёқтиради.\nЖавзо — энг киришимли қайнона!\nБундай қайноналар қанчалик жиддий бўлишга ҳаракат қилмасин, хатти-ҳаракатларида бироз болаликни кўриш мумкин. Арзон бозорларни ёқтиради. Келинига нисбатан кузатувчан ва унинг ҳаракатларига доим баҳо бериб туради, доим гапиришга гап топади.\nСаратон — оиланинг «барометри»!\nЎғлига нисбатан ўта ғамхўр. Айнан шу сабабли келинига ҳам ғамхўрлик қилади. Ахир у севимли ўғлининг хотини-да! Бундай қайнонанинг эътиборини қозонишни истаган келин ўз фарзандларига эътиборли ва ғамхўр бўлиши керак. «Саратон»-қайнонани оиланинг барометри, дейиш мумкин. Тортишув ва можаролар пайтида у «йўқолиб» қолади, сокин даврда эса яна оилага «қайтади». Ўз хизматларини ёдга солиб туришни канда қилмайди. Набираларини жонидан ортиқ кўради.\nАсад — сахий қайнона!\n«Асад» буржи остида туғилган қайнона дўстлар даврасини ёқтиради. Бундай базмларга таклиф қилсангиз, у ҳамма ишини ташлаб, «учиб» келади. Жуда сахий, ўз навбатида ўзига нисбатан ҳам сахий бўлишларини истайди. Келин жонидан тўймаган бўлса, бундай қайнонани танқид қилмагани маъқул. Уни хафа қилганларни кечириши қийин. [ www.BePuL.NeT -Saytdan olindi]\nСунбула — аъло қайнона!\n«Сунбула»-қайнонанинг кўнглини топиш осон эмас. Хафа бўлиб қолиши жуда осон. Аммо жуда эҳтиёткор. Ҳамма нарсани икир-чикиригача эътиборга олишга ҳаракат қилади. Кимнинг қандай чой ичишинию қайси рангни яхши кўришини ҳам билади. Бироз мижғовлигига эътибор берилмаса, бундай қайнонани аъло қайнона дейиш мумкин.\nМезон — оқила қайнона!\nАтрофдагиларнинг ўзи ҳақидаги фикри борасида қайғуриб яшайди. Шунинг учун келинида ўзи ҳақида ёмон фикр уйғотишдан хавотирланади. Тилини тийиб туриши бироз қийин: уйдаги барча гап-сўзлардан қўни-қўшни хабардор бўлиши мумкин. Шундай бўлса-да, «мезон»-қайнона барча муаммоларга донолик билан ечим топа олади.\nАқраб — ҳазилкаш қайнона!\nБу бурж остида туғилган қайнона ҳар қандай муаммода ўзини айбдор ҳис қилади ва шу сабабли «ич-этини ейди». У кўнглини оғритганларни осонликча эсдан чиқармайди. Бундай қайноналар ўзига хос тарзда ҳазиллашади. Ҳазилларини кўпчилик тушунмаслиги мумкин. Чунки «ақраб»-қайнона бу ҳазилларни шундай жиддий қиёфада қиладики, келиннинг «ойижоним ҳазиллашаяптими ёки жиддий айтаяптими?» деб боши қотади.\nҚавс — тежамкор қайнона!\nУ ўзига хос ички ҳиссиётлар соҳибаси. Омад ёки муваффақиятни олдиндан сезади. Бундай қайнонанинг бошлаган барча ишлари омадли якунланган. Келинида ҳам айнан мана шу фазилатларни кўришни истайди. «Қавс»-қайнона ўта тежамкор. Эски нарсаларни ташлаб юборишларини ҳеч қачон кечирмаслиги мумкин.\nЖадий — қатъий қайнона!\nУ оиланинг аёли эмас, «ота»си. Нимагадир аҳд қилса, амалга оширмай қўймайди. Бундай қайнонанинг келини бўлсангиз, даромад борасида унинг ёрдамидан умид қилманг. Аммо керакли маслаҳатларини аямайди ва бу кўрсатмалар албатта иш беради. Биров билан уришиб қолса, кечириши жуда ҳам мушкул.\nДалв — сўзга уста қайнона!\nСўзга усталиги билан оқни қора, қорани оқ деб ишонтиришга қодир. Буни шундай моҳирлик билан амалга оширадики, ҳатто унга ғазаб ҳам қила олмайсиз. Агар у-бу ишни бошласа, ҳамма томонини эътиборга олиб, охирига етказмагунча қўймайди. Кутилмаган ишларни қилиб юриши ҳам мумкин. Масалан, ҳайё-ҳуйт деганча ёшликдаги дугонасиникига кетиб юбориши ҳам ҳеч гап эмас.\nҲут — изланувчан қайнона!\nТабиатан изланувчан. Фикрлари теран, хавфни узоқдан сезади, шунингдек, ўз манфаатини ҳам кўздан қочирмайди. Хатосини ҳеч қачон тан олмайди, сирларни яхши кўради. Умуман олганда, «ҳут»-қайноналар жуда ҳам ижодий одамлар, кишиларни ҳис қилиш фазилатига эга. Шу билан бирга, табибликдан ҳам хабарлари бор. Фақат улар бу ҳақда гапиришни ёқтирмайди.\nКатегория: Fikr va Mulohaza qiling | Просмотров: 688 | Добавил: Sherlaruz.CoM | Теги: fikr bilidring, tortishing, baxs, bax, fikr-mulohaza, izoh bering, fikr, erkin fikr, tortishuv, nima deysiz? | Рейтинг: 0.0/0


Қозоғистон Сенати бугун бир овоздан Россия билан чегара ҳақидаги келишувларини маъқуллади.\n07 март 2021, Тошкент вақти: 08:32\n34 нафар сенаторнинг ҳаммаси шу йил бошида Россия ва Қозоғистон раҳбарлари томонидан имзоланган ҳужжатни ратификация қилинишига овоз берди.\nҚозоғистон президенти Нурсултон Назарбоев унга қўл қўйганидан сўнг¸ келишув кучга киради.\nБугун Россия федерацияси консуллиги ва парламент юқори палатасининг ҳам мазкур лойиҳани кўриб чиқиши кутилмоқда.\nЎтган ҳафтада ҳужжатлар икки давлат парламентининг қуйи палаталари томонидан маъқулланган эди.\nМазкур келишувнинг кучга кириши узунлиги етти ярим минг километрни ташкил этадиган чегарага юридик асос солади.


Бош саҳифа ЯнгиликларВладимир Путин: “Терроризмга қарши бир тану бир жон бўлиб курашиш керак”\nДунё ҳамжамияти терроризмга қарши кураш борасида бир ёқадан бош чиқариб ҳаракат қилмоғи лозим. Бу ҳақда Россия Президенти Владимир Путин “Аргументы и факты” газетасининг жорий йил 19 ноябрь кунги сонида чоп этилган интервьюда маълум қилди.\n“Терроризм ва қўпорувчи ташкилотларга қарши курашда энг аввало кучларни бирлаштириш ва ўзаро келишув асосида чора-тадбирлар кўриш лозим”, – деди Россия етакчиси ўз интервьюсида.\nВ.Путин аввалроқ – БМТ Бош Ассамблеясининг жорий йил 28 сентябрда ўтган 70-сессиясида ҳам бу борада халқаро коалиция тузиш таклифини илгари сурган эди.\n“Биз олдимизда турган янги муаммоларни ҳал этишда амбицияларга эмас, балки умумий қадриятлар ва муштарак манфаатларга қулоқ тутиб, халқаро ҳуқуққа таяниб, террорга қарши чинакам халқаро коалиция тузиш ва кучларни бирлаштиришни таклиф этамиз. Худди Гитлерга қарши тузилган коалиция каби у ҳам нацистлардек ёвузлик ва одамкушлик уруғини сочаётган кимсаларга дадил зарба берувчи турли кучларни бир сафга бирлаштира олади”, – деган эди Россия етакчиси.\nРоссия раҳбари бу жараёнда Бирлашган Миллатлар Ташкилоти ҳал қилувчи ўрин тутиши лозимлиги таъкидлаган эди.\nЎз навбатида, БМТ раҳбарияти терроризмга қарши курашда Россиянинг иштироки муҳимлигини уқтирмоқда. ТАСС ахборот агентлиги хабарига кўра, БМТ Бош котиби Пан Ги Мун Шарқий Осиё саммити доирасида 22 ноябрь куни Россия ҳукумати раиси Дмитрий Медведев билан учрашган. БМТ етакчиси ҳозирги таҳликали паллада ёвузликка қарши биргаликда курашиш лозимлиги, долзарб муаммони ҳал этишда расмий Москванинг роли муҳим эканини таъкидлаган.\n“Биз бир ёқадан чиқаришимиз керак, инсоният ғаними – “Ислом давлати” ва бошқа террорчи гуруҳларга қарши муносиб курашиш лозим. Бу борада Россия етакчи роль ўйнашига ишонаман”, – деган БМТ Бош котиби.\nХалқаро ташкилот пешвоси, шунингдек, 2016 йил бошида БМТнинг зўравонлик ва қўпорувчиликка қарши кураш бўйича комплекс чора-тадбирлар режаси тақдим этилишини маълум қилган.\nТеррорчи тузилмалар дунё халқлари тинчлиги ва барқарорлигига таҳдид солмоқда. Хусусан, Россия халқи ҳам яқиндагина катта фожиани бошдан кечирди. Жорий йил 31 октябрь куни Мисрнинг Шарм аш-Шайх шаҳридан Санкт-Петербургга учган A321 самолёти Синай яримороли осмонида ҳалокатга учради. Фожиа чоғи учоқдаги 217 нафар йўловчи ва 7 нафар экипаж аъзоси нобуд бўлди. Икки ҳафталик суриштирув-тергов жараёнидан кейин Россия Федерал хавфсизлик хизмати директори Александр Бортников Россия авиакомпаниясига қарашли самолёт террорчилик ҳаракати оқибатида портлаганини маълум қилди. A321 самолёти ҳалокати террорчилик хуружи экани аён бўлгач, Россия Президенти В.Путин Мудофаа вазирлигига Суриядаги террорчиларга қарши жанговар операцияни янада кучайтириш борасида топшириқ берди.\n“Жанговар авиациямизнинг Суриядаги фаолияти давом этибгина қолмай, янада кучайтирилиши керак. Токи жиноятчилар қасосдан қочиб қутулиб бўлмаслигини тушуниб етсин”, – деди Россия раҳбари.\nГап шундаки, жорий йил 30 сентябрдан Россия ҳарбий ҳаво кучлари “Ислом давлати”нинг Суриядаги жанговар объектларига зарба бера бошлади. Россия раҳбариятига кўра, мазкур ҳарбий операция Сурия Президенти Башар Асаднинг сўровига кўра амалга оширилмоқда.\nХўш, салкам икки ойдан буён давом этаётган ҳарбий операция қандай самара берди?\nКремль расмий сайти хабарига кўра, Россия Мудофаа вазири Сергей Шойгу жорий йил 20 ноябрь куни Сурияда давом этаётган ҳарбий операция юзасидан мамлакат Олий бош қўмондонига ҳисобот берди. Мудофаа вазири С.Шойгу рус ҳарбийлари “Ислом давлати” террорчи ташкилотининг молиявий илдизларини қирқишга интилаётганини маълум қилди.\nҚайд этилишича, Россия авиацияси сўнгги кунларда “Ислом давлати”га тегишли нефтни қайта ишлаш ва сақлашга алоқадор 15 та объектни маҳв этди. Натижада, жангарилар 60 минг тонна нефтни қора бозорда пуллаш имконидан, демакки, кунлик 1,5 миллион доллар даромаддан маҳрум бўлди.\nМудофаа вазири ҳисоботида айтилишича, сўнгги ҳафтада Сурия операциясида иштирок этаётган Россия авиация таркиби икки баравар кенгайтирилди. Айни пайтда 69 та жанговар самолёт кунига 143 та парвозни амалга оширмоқда. Ҳарбий денгиз флотининг 10 та кемаси эса Ўртаер ва Каспий денгизларидан душман объектларига ҳамла қилмоқда.\nС.Шойгу ўз ҳисоботида маълум қилишича, ҳозирга қадар Россия ҳарбий ҳаво кучларига қарашли самолётлар 522 бора парвоз қилди. Қолаверса, 101 та қанотли ракета учирилди, душман объектларига 1400 тонна бомба ёғдирилди. Шу тариқа “Ислом давлати”нинг 826 та объекти, жумладан, жангарилар тайёрлаш базалари, қурол-яроғ заводлари ва ўқ-дори омборлари йўқ қилинди. Биргина Дайр аз-Зорада амалга оширилган ҳаво ҳужумлари чоғи 600 нафар жангари ўлдирилди. Россия Мудофаа вазирига кўра, ҳарбий операциялардан жангарилар сезиларли талафот кўрмоқда. Бундан фойдаланган Сурия ҳукумати армияси Ҳалаб, Идлиб ва Пальмирада қарши ҳужумга ўтди, айрим ҳудудлар террорчилардан тозаланди.\nРоссия раҳбариятининг Суриядаги каттагина ҳудудни эгаллаган “Ислом давлати”га қарши курашда фаол иштирок этаётгани бежиз эмас. Таҳлилчиларга кўра, расмий Москва Сурия раҳбари Башар Асад ҳокимиятининг қулаб, бутун мамлакат террорчилар қўлига ўтиб кетишига йўл қўймасликка интилмоқда.\n“Россиянинг Суриядаги ҳарбий операциядан кўзлаган асосий мақсадлардан бири – мамлакатнинг яхлитлигини сақлаб қолиш. Минтақадаги кўплаб давлатлар парокандаликка учраб, террорчилар учун қулай бошпанага айланмоқда. Россия ушбу жараённи, яъни террорчиликнинг кенг ёйилишини тўхтатишга ҳаракат қилмоқда”, – дейди Яқин Шарқ институти президенти Евгений Сатановский.\nЭслатиб ўтамиз, “Ислом давлати” жангариларига қарши АҚШ етакчилигидаги халқаро коалиция ҳам курашмоқда. Ахборот агентликлари хабарига қараганда, Ироқ ва Суриядаги ҳарбий амалиётларда АҚШ билан бирга Буюк Британия, Дания, Канада, Франция, Нидерландия, Австралия, Бельгия, Баҳрайн, Иордания, БАА ва Саудия Арабистони самолётлари қатнашмоқда.\n← Аввалги Аввалги Ҳамидулла Акбаров: “Энг катта ўғри — вақт ўғриси” (2009)\nКейинги → Кейинги: Зиёвуддин Мансуров (1954)


Тошкентда биринчи бор Бутунжаҳон озиқ-овқат куни нишонланди » Muzlik.uz - O‘zbekiston yangiliklari\nЭкспертлар таъкидига кўра, кўпроқ мавсумий мева ва сабзавотларни истеъмол қилиш ва носоғлом озиқ-овқат истеъмолини камайтириш БМТнинг Барқарор Ривожланиш Мақсадларининг дунё бўйлаб «нол даражадаги очлик» мақсадига эришишда жуда муҳим омилдир. 17 октябрь куни пойтахтда 30 дан ошиқ ташкилотлар, илмий марказлар вакиллари ва Тошкент Давлат аграр университети студентлари иштирокида Бутунжаҳон озиқ-овқат кунига бағишланган «Соғлом овқатланиш: келажагимиз ўз қўлимизда» шиори доирасида бўлиб ўтган тадбирда соғлом овқатланишнинг инсон саломатлигига таъсири масалалари муҳокама қилинди. Тадбир Қишлоқ хўжалиги вазирлиги, Аграр университети ҳамда Бирлашган Миллатларнинг Озиқ-овқат ва қишлоқ хўжалиги ташкилоти (ФАО)нинг Ўзбекистондаги ваколатхонаси ҳамкорлигида бўлиб ўтди. "Газета.uz"да реклама Йиллар давомида дунё мамлакатлари очликка қарши курашда муваффақият қозонганига қарамасдан, ФАО маълумотларига кўра 800 миллиондан ортиқ одам тўйиб овқатланмайди. Бугунги кунда озиқ-овқат хавфсизлиги масалалари нафақат унинг миқдори, балки истеъмол қилинадиган таомнинг сифатини ҳам ўз ичига қамраб олди. Нотўғри овқатланиш ва унинг инсон соғлиғига зарари дунёнинг барча мамлакатларида муаммо даражасига кўтарилмоқда.Нималар қилиш зарур? Бугунги кунда юқори ҳосил берувчи асосий экинлар фермер даласидан тортиб то дастурхонимизгача бўлган озиқ-овқат тизимимизда афзал кўрилади. Интенсив ишлаб чиқариш нафақат бизнинг озиқ-овқат рационимизга, балки ўзгараётган иқлим таъсири билан биргаликда табиатдаги био-хилмахилликнинг ҳам йўқолишига олиб келади. Дунёда инсоният истеъмолига яроқли 6000 дан ортиқ ўсимлик тури бўлса, айни дамда етиштирилаётган ўсимликларнинг атиги 9 тури умумий экинларнинг 66 фоизини ташкил қилади. Яшаш учун зарур бўлган калорияларни эса биз асосан буғдой, маккажўхори ва гуручдан оламиз. Озиқ-овқатнинг хилма-хиллиги, арзонлиги соғлом овқатланиш ва атроф-муҳитни асрашда катта аҳамият касб этади. Тадбир доирасида қишлоқ хўжалиги маҳсулотлари, соғлом овқатланиш ва агроландшафтларга бағишланган фото кўргазма ташкил этилди ҳамда Қишлоқ ҳўжалиги вазирлиги ва ФАО ваколатхонаси томонидан эълон қилинган фотосуратлар танлови ғолиблари тақдирланди. Ўзбекистон ФАОга 2001 йилда аъзо бўлди. 2014 йилда ФАОнинг Ўзбекистондаги ваколатхонаси иш бошлади. 2022 йилгача ҳамкорлик режасига биноан, ФАО бир неча устувор йўналишларда Ўзбекистон ҳукуматига ёрдам кўрсатади: Қишлоқ хўжалиги вазирлиги ва бошқа давлат ташкилотларига институционал ва стратегик ёрдам, қишлоқ хўжалигини ривожлантириш, бозорга кириш занжирлари ва табиий ресурсларни барқарор бошқариш, иқлим ўзгариши ва биохилмахиллик.\nЎзбекистонда илк бор ФАО конференцияси ўтказилади


LG ўз смартфонларининг Android 9.0 Pie’гача янгиланиш режасини эълон қилди - Terabayt.Uz\nAndroid операцион тизимининг 9 – Pie талқинининг якуний жамланмаси ўтган йилнинг 20 августидаёқ тақдим этилган. Смартфонсозлар эса ўзларининг турли моделлари учун унга асосланган прошивкаларни босқичма-босқич ишлаб чиқишмоқда.\nLG компанияси жорий йил мобайнида ўз смартфонлари Android 9.0 Pie’гача янгиланишининг «йўл харитаси»ни эълон қилди.\nДемак, 2019 йилнинг илк чорагида LG G7 ThinQ ҳамда V35 ThinQ моделлари, иккинчи кварталда эса LG V40 ThinQ, V30S ва V30 смартфонлари Android 9.0 Pie талқинидаги прошивкага эга бўлади. LG G6, V20 ҳамда Q8 (2018) русумли девайслар йилнинг учинчи чорагида, LG Q9 ва X5 (2018) эса йил сўнгигача ушбу талқиндаги операцион тизимни қабул қилади.\nДарвоқе, LG G7 ThinQ моделининг Жанубий Кореядаги фойдаланувчилари аллақачон ўз смартфонларини Android 9.0 Pie’гача янгилай бошлашган. Демак, бошқа ҳудудларда ҳам айни шу моделдаги қурилмалар биринчилар қаторида мазкур апдейтга эга бўлса керак.\n#LG #андроид смартфон #мобиль операцион тизим #прошивка #Android 9 Pie


ФИФА 2018 ва 2022 йилги ЖЧ мезбонлиги танлови футболга қандай фойда келтирганини маълум қилди\n19:32 / 05.10.2016\nРоссия ва Қатар 2018 ва 2022 йилларда футбол бўйича жаҳон чемпионатини қабул қилиши футболда юз бериши мумкин бўлган энг яхши ҳодисалар қаторидадир. Бу хақда ФИФА вице-президенти Виктор Монтальяни маълум қилган. Унинг сўзлари Британиядаги Guardian нашри томонидан келтирилган.\nРоссия ва Қатар 2010 йилда бу чемпионатларга мезбонлик қилиш ҳуқуқини қўлга киритганди.\n"Агар Россия ва Қатар чемпионатлар мезбонлигини қўлга киритмаганида, футболдаги коррупцияга қарши кураш бошланган бўлармиди? Менимча, айнан шу қарорлар футболдаги тозалашни бошлашга туртки бўлди. Эҳтимол, бу футболда рўй бериши мумкин бўлган энг яхши ҳодисалардир", деган Монтальяни.\nФИФА тарихидаги энг йирик можаролар 2015 йилнинг май ойи охирида юзага келганди. Ўшанда Цюрихдаги меҳмонхонада ташкилот президентлиги учун сайлов бошланишига 2 кун қолганида Швейцария полицияси ФИФАнинг бошқарув тизимидаги 7 нафар амалдорни коррупцияда гумон қилиб ҳибс қилганди. Кейинроқ, жами 14 нафар футбол амалдорига айблов эълон қилинди. АҚШ Адлия вазирлиги маълумотига кўра, 24 йил давомида бу шахслар жами 150 млн доллар миқдоридаги маблағни пора сифатида олишган.\nПутин ЖЧ-2018 асосий фаворитини айтди\nТИВ огоҳлантирди: Россияда жаҳон чемпионати вақтида рўйхатга олиш тартибига ўзгартиришлар киритилди\n10:27 / 25.05.2018


“Замонавий, намунали оилани биргаликда яратамиз” номли тадбир бўлиб ўтди\n35437 Ўқиш режими + -\n5 июль 2019 йил санасида Тошкент шаҳри Чилонзор тумани ҳокимияти биносининг анжуманлар залида “Оила” илмий-амалий тадқиқот маркази Чилонзор тумани бўлими ва “muslimaat.uz” сайти билан ҳамкорликдаги туман отинойилари ва туман маҳалла мутахассислари учун “Замонавий, намунали оилани биргаликда яратамиз” шиори остида ўқув-семинари бўлиб ўтди.\nУнда “Оила” маркази раҳбари Умида Турғунова Чилонзор тумани ҳудуди бўйича оилавий ҳолатлар билан боғлиқ бўлган аниқ статистикалар билан таништириб, семинарни очиб берди.\nСўнг “muslimaat.uz” аёл-қизлар сайти раҳбари Одинахон Муҳаммад Содиқ “Қизбола келгусида келин, турмуш ўртоқ ва бўлғуси она” мавзусида нутқ сўзлади.\nКейин эса сайт фаолияти билан батафсил таништирувчи видео-ролик йиғилганларга қўйиб берилди.\nСўнгра “muslimaat.uz” сайти психологи Мадина Джураева “Оилада фарзанд тарбиясида ота-онанинг ўрни, бува ва бувижонларнинг вазифалари” мавзусида маъруза қилиб, ўз фикрларини ҳаётий мисоллар билан ифодалаб берди.\nФаол отинойилардан Хуршида Лутфиллаева ҳам “Қайнона ва келин муносабатлари, уларнинг оиладаги ўрни ва вазифалари” мавзусида сўзга чиқиб, ўзининг бир қанча таклифларини ҳам ўртага ташлади.\nКейин Тошкент шаҳар бош имом-хатибининг хотин-қизлар масалалари бўйича ёрдамчиси Дилбар Атабаева сўз олиб, ўз фикрлари билан ўртоқлашди. Келгусида бундай амалий тадбирларни нафақат Чилонзор, балки бошқа туманларда ҳам уюштириш кераклигини айтиб ўтди.\nСўнг эса отинойилар ва мутахассислар ўртасида ўзаро савол-жавоб ҳамда фикр алмашинуви ҳам бўлиб ўтди.\nҚизғин ўтган ўқув-семинари барчада катта таассурот қолдирди ва келгусидаги муваффақиятли режалар учун асос бўлди.\nЖароҳатга масҳ тортиш.\nЖароҳатни боғлаш ёки тўсиб қўйиш, гипслаб қўйиш, ярага бирор нарсани ёпиштириб қўйганда, устига масҳ тортилади. Бунга ўхшаш ҳолатларда тўлиқ таҳоратли бўлиш давоми...\n01:38 / 16.05.2017 1378\n08:29 / 06.12.2016 6575\nСувли муолажалар билан ҳам кўпгина касалликларни даволаш мумкин. Фақат инсоннинг ўзида бунга озгина ихлос ва ишонч бўлиши керак. Сувли муолажаларга қуйидагилар давоми...\n19:20 / 29.12.2016 2754


Мирзиёев ва ислоҳотлар: Эътирофга эътиборми? - Тошкентдаги форумни The Economist ҳам ёритади - O'zbekiston - BBC News O'zbek\nМирзиёев ва ислоҳотлар: Эътирофга эътиборми? - Тошкентдаги форумни The Economist ҳам ёритади - O'zbekiston\nМирзиёев ва ислоҳотлар: Эътирофга эътиборми? - Ғарбнинг энг нуфузли The Economist ҳафталиги Ўзбекистоннинг бу яқин тарихида кузатилмаган энг йирик сармоя форумида қатнашади.\nThe Economist яқинда дунёнинг икки юзга яқин давлати орасидан Ўзбекистонни "Йилнинг мамлакати", деб топиб, катта шов-шувга сабаб бўлганди.\nХалқаро ҳафталик бундан кейин ҳам янги Ўзбекистондаги ислоҳотларни ёритиб бормоқчи.\nThe Economist ҳафталиги яқинда Ўзбекистонни 2019 йили дунёда энг кўп яхши тарафга ўзгарган мамлакат, деб топган.\nБунақаси мустақил Ўзбекистон тарихида кузатилмаган.\nЯнгилик Ўзбекистонгача қолган бирор бир Марказий Осиё давлати бу каби эътирофга лойиқ кўрилмагани билан ҳам хос аҳамият касб этганди.\nҚозоғистонда яшаш бахтми? Ойлик зўр, иш кўпми? - Ўзбекистон, Россия, Туркия, Корея, дунё - Ozbekiston\nЎзбекистон ва Россия: АҚШ ислоҳотлар қайғусидами ёки ЕвроОсиё Иқтисодий Иттифоқи? - O'zbekiston\nЎзбекистон яқин-яқингача, аксарият таҳлилчилар эътирофида, дунёнинг "энг ёпиқ", "энг мустабид", "энг репрессив" ва "диктатура ҳукмрон" саноқли давлатларидан бирига қиёс бериб келинган.\nХудди шу боис ҳам, Ўзбекистон билан боғлиқ кутилмаган бу янгилик халқаро миқёсда акс-садо берган.\nЯнги Ўзбекистон Президенти Шавкат Мирзиёев ислоҳотлар сиёсатининг халқаро миқёсдаги эътирофидек янграган.\nПрезидент Мирзиёев ўзининг ички ва ташқи сиёсати билан бор-йўғи уч йилнинг ўзида дунёни тан олдиргандек кўринган.\nБу янгилик ўшанда Ўзбекистоннинг ўзида ҳам сарлавҳаларга чиққан, кибер фазода энг кўп улашилган, энг кўп ёқтирилган ва энг кўп коментларга сабаб постлардан бирига айланган.\nThe Economist ҳафталиги эътирофи шахсан Ўзбекистон Президенти Шавкат Мирзиёев диққат-эътиборидан ҳам четда қолмаган.\nМирзиёев мазкур янгиликка орадан саноқли кунлар ўтиб ўз муносабатини билдирган.\nЎзбекистон Президенти 28 декабрь куни Навоий вилоятига қилган ташрифи чоғида бу ҳақда алоҳида тўхталиб ўтган.\nБу каби эътирофнинг "тагида катта меҳнат ётгани"ни айтган.\n"Буюк Британиянинг жуда нуфузли журнали ҳеч қачон унча-мунча давлатни бундай натижага эришган давлат, деб мақтамайди", деган.\nПрезидент Шавкат Мирзиёев "лекин бунинг биринчи қадам" эканини алоҳида таъкидлаган.\n"Шунга доимо муносиб бўлиш учун ҳар куни, ҳар дақиқа, ҳар соат, ҳар йил ўз устларида ишлашлари керак"лигини айтган.\nБу ўшанда Ўзбекистон Президентининг кибер фазодаги янгиликлардан қанчалик бохабар эканининг яна бир далолати бўлиб ҳам хизмат қилган.\nШавкат Мирзиёев бунинг ортидан ҳам The Economist ҳафталиги эътирофига бир эмас, бир неча бор қайта тўхталган.\nЯнги Ўзбекистон ва ўзгаришлар\nФото муаллифлик ҳуқуқи Jean-Michel COUREAU\nХалқаро ҳафталик эса, Ўзбекистонни йилнинг мамлакати, дея эътироф этаркан, Мирзиёев бошқаруви остида мамлакатда кузатилган қатор йирик ўзгаришларга ўз эътиборини қаратган.\nЯнги Ўзбекистоннинг қандай қилиб замонавий қулдорлик - мажбурий меҳнатга барҳам бергани, йилларки, халқаро миқёсда жиддий танқид, хавотир ва ташвишларга сабаб бўлиб келаётган "Жаслиқ" қамоқхонасини ёпгани, айримлари билан ҳатто сув устидан уруш ёқасига бориб қолган минтақа давлатлари билан алоқаларини қисқа вақтнинг ичида буткул ўнглаб олганини инобатга олган.\nЎз ўрнида таъкидлаш жоиз, яхши қўшничиликка асосланган минтақавий ташқи сиёсати - Шавкат Мирзиёев президентлигининг халқаро миқёсда эътироф этилган, хосан диққат-эътиборга сазовор энг муҳим жиҳатларидан бири бўлади.\nБу каби ўзгаришлар аксарият минтақавий таҳлилчилар эътирофида "мисли кўрилмаган", дея баҳо топиш билан бирга, Ўзбекистон янги президентининг қатъий сиёсий истак ва иродасига ҳам йўйилган.\nМустақил Ўзбекистонни чорак асрдан ортиқроқ вақт давомида битта президент - Ислом Каримов бошқариб келган.\nУнинг кутилмаган вафоти ортидан қудратга келган Президент Шавкат Мирзиёев мамлакат ижтимоий, иқтисодий ва сиёсий ҳаётида кенг қамровли ислоҳотларни эълон қилган.\nАҳолиси минтақада энг йириги (қарийб 34 миллион - таҳр.) бўлган мамлакати иқтисодини либераллаштириш, асосларини турфалаштириш ва четдан кўпроқ сармоя жалб этиш саъй-ҳаракатларига зўр берган.\nБу каби ўзгариш ва янгиланишлар, асрларки, иқтисоди қишлоқ хўжалигига асосланган Ўзбекистонда камбағаллик ва ишсизлик ҳануз долзарб муаммолигича қолаётган бир манзарада кузатилган.\nНеча ўн йилларки тирикчилиги ташқи меҳнат миграцияси орқасидан ўтаётган миллионлаб фуқароларини ишли қилиш - мамлакатнинг ўзида янгидан янги иш ўринлари яратиш ҳаракатлари фонида бўй кўрсатган.\nЎзбекистонда бизнес муҳитини яхшилаш масаласига президент даражасида эътибор қаратилган.\nБошқарувининг учинчи йилига келиб, ўзи эълон қилган кенг қамровли ислоҳотлар ижросидаги сусткашликлар шахсан Президент Мирзиёевнинг ўзи томонидан бир эмас, бир неча бор эътироф этилган.\nХудди шу манзарада ислоҳотлар масаласи янги Ўзбекистон Президентининг, айниқса, сўнгги ойлардаги чиқишларининг яна ажралмас қисмига айланган.\nШавкат Мирзиёев яқинда Ўзбекистон Олий мажлисига қилган йиллик мурожаатида ҳам худди шу масалага алоҳида тўхталиб ўтган.\nЎзбекистон Президенти 2020 йилни Илм-маърифат ва рақамли иқтисодиётни ривожлантириш йили, деб эълон қилган.\nКеласи беш йил ичида рақамли иқтисодга ўтиш вазифасини ўз олдларига мақсад қилиб қўйган.\nБизнес юритиш муҳити бўйича дунёнинг энг олд эллик давлати сафига кириш ниятини изҳор қилган.\nКамбағалликни аритишга қаратилган махсус барнома ишлаб чиқилиши, ҳали-ҳануз мустақил Ўзбекистоннинг энг оғриқли нуқталаридан бири бўлган коррупцияга қарши курашувчи махсус идорани ташкил этишга ҳам улгурган.\nАйнан ўзининг мамлакат парламентига сўнгги мурожаатида Шавкат Мирзиёев бир Ўзбекистон Президенти сифатида мамлакати аҳолиси орасида камбағаллари ҳам борлигини расман ва ошкора эътироф этган.\nПрезидент Мирзиёев буни ортиқ яшириб юришга ҳақлари йўқлигини айтган.\nЎзбекистон Президенти ўз мурожаатида камбағаллар сонини 4-5 миллионга нисбат берган.\nБу расмийси эса-да, ҳатто, шахсан президентнинг ўзи айтган рақамларининг кичкина эмаслигини алоҳида урғулаган.\nПрезидент Мирзиёев яқинда, ҳатто, четда меҳнат миграциясида банд катта сондаги фуқароларини ҳам ўйлаб, йирик-йирик интеграцияларга бош қўшиш ниятлари борлигини маълум қилган.\nБунинг мамлакат сиёсий мустақиллигига таҳдид эканига оид ҳатто мустақил Ўзбекистон биринчи президентининг огоҳлиги фонида айтилган бу гаплар янги президентининг ўз мамлакати иқтисодини жонлантириш учун қандай хавф-хатарларга тайёр эканига далолат қилмай қўймаган.\nЎз ўрнида, Шавкат Мирзиёев "ким Ўзбекистон мустақиллигини бериб қўйиши"ни ҳам шахсан ўзи баён қилган президент бўлади.\nАйнан коррупция Ўзбекистон иқтисодини тараққий топтириш, мамлакатга йирик миқдордаги чет эл саромояларини жалб қилиш ва уларни ҳаракатга солиш йўлидаги энг асосий тўсиқлардан бири сифатида кўрилади.\nЎзбекистон ва янги имкониятлар\nФото муаллифлик ҳуқуқи AGF\nЎзбекистон Марказий Осиёнинг табиий заҳираларга бой учта давлатидан биттаси бўлади.\nДунёдаги энг йирик пахта ва олтин экспортерларидан бири саналади.\nЖаҳоннинг иқтисодий қудратлари учун жозибадор бўлган салмоқли арзон ишчи кучига эга мамлакат ҳисобланади.\nДунёдаги туристик потенциали юқори саноқли давлатлардан бири бўлади.\nГлобал қудратлар наздида минтақадаги энг муҳим геостратегик давлат сифатида эътироф этилади.\nУларнинг диққат-эътиборларидаги, манфаат ва қизиқишлари тўқнашган, геосиёсий ва геоиқтисодий рақобатлари марказида мамлакат сифатида кўрилади.\nАммо Каримов бошқаруви билан кечган чорак асрдан ортиқроқ вақт давомида Ўзбекистондаги бизнес юритиш муҳити издан чиқиб бўлган.\nТаъбир жоиз, иқтисодда ҳам ёпиқ Ўзбекистон хорижлик сармоядор учун ҳар томонлама ўзининг жозибадорлигини йўқотиб бўлган.\nПрезиденти Шавкат Мирзиёев раҳбарлиги остида янги Ўзбекистон мавжуд вазиятни ўзгартириш ҳаракатларига зўр берган.\nЎтган йил охирида ҳатто Британия пойтахти Лондонда Ўзбекистоннинг иқтисодий салоҳиятини намойиш этиш, мамлакатга сармояларни жалб қилиш мақсадида йирик анжуман уюштирган.\nЎтган бир неча йил ичида мисли кўрилмаган, деб айтилган UzInvest форуми Ўзбекистонни жаҳон бозорига кириши учун ноёб имконияти сифатида таърифланган.\nЛондондаги ана шу анжумандан саноқли ойлар ўтиб эса, Ўзбекистон пойтахт Тошкентда биринчи йирик халқаро сармоя форумини ўтказиш режаси билан чиққан.\nРасман маълум қилинишича, бу каби форум мустақил Ўзбекистоннинг бу яқин тарихида кузатилмаган.\nУнда аллақачон бир ярим мингдан ортиқ хориж ҳукуматлари юқори мартабали мулозимлари, халқаро ширкатлар, банклар, молиявий институтлар ижроий раҳбарлари, халқаро экспертлар ва оммавий-ахборот воситалари вакиллари иштирок этиш истагини билдиришгани айтилмоқда.\nРасмий хабарларга кўра, айнан Буюк Британиядаги Ўзбекистон элчисининг The Economist Бош муҳаррири билан 11 февраль кунги учрашуви чоғида ҳафталик мухбирини ҳам ана шу форумда қатнашувчи журналистлар сафига киритиш борасида келишиб олинган.\nБу учрашув ҳақида расмий Тошкент Ўзбекистон Ташқи ишлар вазирлиги даражасида хабар берган.\nБунақаси ҳам мустақил Ўзбекистон тарихида кузатилмагани билан алоҳида диққат-эътибор тортган.\nВазирлик элчи ва Бош муҳаррир суҳбати чоғида ҳам Ўзбекистонда амалга оширилаётган кенг кўламли ислоҳотларнинг натижалари муҳокама қилинганини билдирган.\nМазкур хабар тафсилотларидан маълум бўлишича, The Economist ҳафталиги раҳбарияти ўз ўқувчилари, айниқса, халқаро ишбилармон доиралари вакилларининг Ўзбекистондаги иқтисодий эркинлаштириш жараёнларига қизиқишларини алоҳида қайд этиб ўтган.\nЎзбекистондаги ислоҳотларни ёритишда давом этиш ниятини билдирган.\nБош муҳаррир Занни Беддоес бу гал янги Ўзбекистонга ташриф буюришга қизиқиш билдирган.\nThe Economist мухбири ўтган йил июль ойида Ўзбекистонда расман аккредитациядан ўтказилган.\nЎзбекистонда янги иш бошлаган мухбир Марказий Осиё бўйича йирик таҳлилчи, "Қора соялар: Қозоғистон сирли дунёси ичида" китоби муаллифи Жоанна Лиллис бўлган.\nФото муаллифлик ҳуқуқи FACEBOOK/JOANNA LILLIS\nThe Economist мухбири сифатида аккредитациядан ўтиши ортидан, у Ўзбекистон ажойиб ислоҳотлар жараёни ичида яшаётганини айтган.\n"Бу ғаройиб мамлакатда юз бераётган ҳодисаларни дунёга таратишни интиқиб кутаётганлиги"ни айтган.\nЎзбек ҳукуматининг ўзини аккредитациядан ўтказиш қарори Ўзбекистоннинг эркин матбуот учун очиқ эканини англатувчи ижобий ва қувонарли дарак эканига ишонишини билдирганди.\nАмалдаги сўз ва матбуот эркинлиги эса, судларнинг мустақиллиги, инсон ҳуқуқлари, диний ва фуқаровий эркинликларнинг даражаси билан бирга бир мамлакатнинг хорижлик сармоядорлар учун жозибаси ва ишончлилик даражасини белгиловчи энг муҳим меъёрлардан бири сифатида эътироф этилади.\nАйрим мутахассислар баҳосига таянилса, янги Ўзбекистонга чет эллик ётиримчиларнинг қизиқиши ортаётган эса-да, улар кўпчилиги ҳозирча "етти ўлчаб, бир кес" ақидаси билан иш юритишмоқда.\n"Ўзбекистондаги жараённи кузатиб турибдилар ва ҳали киришга тайёр эмаслар...".\nЯнги президентининг саъй-ҳаракатларидан эса, янги Ўзбекистоннинг бу борадаги қатъий аҳдидан ортга қайтмайдиган кўринади.\nШавкат Мирзиёевнинг қайта-қайта қайд этишича, ислоҳотлар ҳеч қайси мамлакатда осонликча амалга оширилган эмас.\nЯнги Ўзбекистон Президенти ислоҳотлардан ортга қайтмаслик, "хуфиёна иқтисод"ни очиққа чиқариш, суд тизимини ислоҳ қилиш ва коррупцияга қарши курашишга ваъда берган.\nШавкат Мирзиёев президент бўлгунига қадар 13 йил Ўзбекистон Бош вазири лавозимида ишлаган ва амалда қарийб 20 йилдан буён ҳокимиятда.\nЯнги президент орада Ўзбекистон ижтимоий, иқтисодий ва сиёсий ҳаётидаги таназзулий вазиятни ўнглаш учун, ҳатто, ҳукуматда икки йиллик фавқулодда ҳолат эълон қилиш даражасига борган.\nЖорий пайтда Ўзбекистонда Шавкат Мирзиёев президентлигининг тўртинчи йили кетмоқда.\nВидео Ўзбекистон: Мирзиёев президентлиги икки йили - ваъдалар қандай бажарилмоқда, ҳалқ ҳаётида нима ўзгарди?


Давлатимиз раҳбарининг, айниқса, БМТнинг Ёшлар ҳуқуқлари тўғрисидаги халқаро конвенциясини ишлаб чиқиш ва Бош Ассамблеянинг «Маърифат ва диний бағрикенглик» деб номланган махсус резолюциясини қабул қилиш бўйича ташаббусларига хорижий интернет нашрларида алоҳида эътибор қаратилган.\nЭкстремистик фаолият ва зўравонлик билан боғлиқ жиноятларнинг аксарияти 30 ёшга етмаган ёшлар томонидан содир этилаётганини таъкидлаб, Президент Шавкат Мирзиёев «глобаллашув ва ахборот-коммуникация технологиялари жадал ривожланиб бораётган бугунги шароитда ёшларга оид сиёсатни шакллантириш ва амалга оширишга қаратилган умумлаштирилган халқаро ҳуқуқий ҳужжат — БМТнинг Ёшлар ҳуқуқлари тўғрисидаги халқаро конвенциясини ишлаб чиқиш»ни таклиф этди.\n«Сайёрамизнинг эртанги куни, фаровонлиги фарзандларимиз қандай инсон бўлиб камолга етиши билан боғлиқ. Бизнинг асосий вазифамиз — ёшларнинг ўз салоҳиятини намоён қилиши учун зарур шароитлар яратиш, зўравонлик ғояси «вируси» тарқалишининг олдини олишдир», деди Шавкат Мирзиёев», деб ёзади БМТ сайти.\nТАСС ахборот агентлиги (tass.ru) ёзишича, Ўзбекистон Президенти Шавкат Мирзиёев БМТ Бош Ассамблеясига ёшлар ҳуқуқлари тўғрисидаги конвенцияни ишлаб чиқиш ҳамда маърифат ва диний бағрикенглик тўғрисидаги резолюцияни қабул қилишни таклиф этди. Шунингдек, Ўзбекистон раҳбари жаҳон жамоатчилигига «ислом динининг асл инсонпарварлик моҳиятини» етказишга чақирди.\n«Биз муқаддас динимизни азалий қадриятларимиз мужассамининг ифодаси сифатида беҳад қадрлаймиз. Биз муқаддас динимизни зўравонлик ва қон тўкиш билан бир қаторга қўядиганларни қатъий қоралаймиз ва улар билан ҳеч қачон муроса қила олмаймиз», деди Ўзбекистон раҳбари ҳамда ислом дини «эзгулик ва тинчликка, асл инсоний фазилатларни асраб-авайлашга» даъват этишини қайд этди».\nЎзбекистон Президенти БМТга аъзо давлатларга «БМТ Бош Ассамблеясининг «Маърифат ва диний бағрикенглик» деб номланган махсус резолюциясини қабул қилиш таклифи» билан мурожаат қилди. «Бу ҳужжатнинг асосий мақсади — барчанинг таълим олиш ҳуқуқини таъминлашга, саводсизлик ва жаҳолатга барҳам беришга кўмаклашишдан иборат. Ушбу резолюция бағрикенглик ва ўзаро ҳурматни қарор топтириш, диний эркинликни таъминлаш, эътиқод қилувчиларнинг ҳуқуқини ҳимоя қилиш, уларнинг камситилишига йўл қўймасликка кўмаклашишга қаратилган», деб таъкидлади Шавкат Мирзиёев», дейилади ТАСС хабарида.\n«Бугунги куннинг энг ўткир экологик муаммоларидан бири — Орол ҳалокатига яна бир бор эътиборингизни қаратмоқчиман. Мана, менинг қўлимда — Орол фожиаси акс эттирилган харита. Ўйлайманки, бунга ортиқча изоҳга ҳожат йўқ. Денгизнинг қуриши билан боғлиқ оқибатларни бартараф этиш халқаро миқёсдаги саъй-ҳаракатларни фаол бирлаштиришни тақозо этмоқда», деди Шавкат Мирзиёев.\nПрезидент Марказий Осиёда хавфсизлик ва барқарорликни таъминлаш муаммолари тўғрисида сўз юритар экан, минтақанинг умумий сув ресурсларидан биргаликда фойдаланиш масаласига тўхталди: «БМТ Бош котибининг «сув, тинчлик ва хавфсизлик муаммолари ўзаро чамбарчас боғлиқ», деган позициясини тўла қўллаб-қувватлаймиз. Ишончим комил, сув муаммосини ҳал қилишнинг минтақа мамлакатлари ва халқлари манфаатларини тенг ҳисобга олишдан бошқа оқилона йўли йўқ», деб ёзади un.org сайти.\n«Биз Марказий Осиё мамлакатлари билан ҳеч истисносиз барча масалалар бўйича оқилона муроса асосида ҳамкорлик қилишга тайёрмиз. Биргаликдаги саъй-ҳаракатларимиз туфайли кейинги ойларда минтақамизда сиёсий ишонч даражаси сезиларли даражада ошди. Кўплаб масалалар бўйича принципиал жиҳатдан муҳим ечимлар топишга эришилди. Сентябрь ойининг бошида Ўзбекистон — Қирғизистон давлат чегаралари тўғрисидаги шартнома имзоланиши том маънода муҳим воқеа бўлди. Тинч-осойишта, иқтисодий жиҳатдан тараққий этган Марказий Осиё — биз интиладиган энг муҳим мақсад ва асосий вазифадир», деди Ўзбекистон раҳбари».\n«Тинч-осойишта, иқтисодий жиҳатдан тараққий этган Марказий Осиё — биз интиладиган энг муҳим мақсад ва асосий вазифадир. Ўзбекистон ўзаро мулоқот, амалий ҳамкорлик ва яхши қўшничиликни мустаҳкамлашнинг қатъий тарафдоридир. Биз Марказий Осиё мамлакатлари билан ҳеч истисносиз барча масалалар бўйича оқилона муроса асосида ҳамкорлик қилишга тайёрмиз», деб таъкидлади Ўзбекистон раҳбари».\ntengrinews.kz ахборот портали хабар беришича, Шавкат Мирзиёев ўз нутқини Ўзбекистон сиёсати ва иқтисодиёти тўғрисида қисқача шарҳ беришдан бошлади, охирги йилда мамлакатда иқтисодий, сиёсий ва ижтимоий соҳаларда глобал ўзгаришлар рўй берганини таъкидлади. «Биз оддий бир ҳақиқатдан келиб чиқмоқдамиз: халқ бой бўлса, давлат ҳам бой ва қудратли бўлади», деб алоҳида қайд этди Ўзбекистон Президенти». БМТ билан ҳамкорлик ҳақида сўз юритар экан, Шавкат Мирзиёев Ўзбекистон демократик ҳуқуқ ва эркинликларни мустаҳкамлаш сари қатор муҳим чоралар кўрганини, жумладан, хорижга чиқиш визалари бекор қилинганини таъкидлади.\nТАСС ахборот агентлиги (tass.ru) Ўзбекистон Президенти Нью-Йоркда бўлиб ўтган БМТ Бош Ассамблеяси минбаридан туриб, Ўзбекистон мақсади демократик давлат ва адолатли жамият барпо этишдан иборат туб ислоҳотларни амалга ошираётгани ҳақида маълум қилди, деб хабар беради.\n«Ишончимиз комил: халқ давлат органларига эмас, балки давлат органлари халқимизга хизмат қилиши керак», деб қайд этди Шавкат Мирзиёев.\nУ Ассамблея иштирокчиларига Президентнинг виртуал ва Халқ қабулхоналари ташкил этилгани ҳақида хабар қилди. Уларга мурожаат қилган бир миллиондан ортиқ фуқаролар ўзларининг долзарб муаммоларини ҳал қилди».\nЎзбекистон АҚШ Президенти Дональд Трампнинг Афғонистон билан қўшни мамлакатларни афғон муаммосини тинч йўл билан ҳал қилишга кўмаклашишга оид даъватини қўллаб-қувватлайди ҳамда, Президент Шавкат Мирзиёевнинг фикрича, Афғонистонда тинчликка эришишнинг ягона йўли — марказий ҳукумат ва мамлакат ичидаги асосий сиёсий кучлар ўртасида олдиндан ҳеч қандай шарт қўймасдан, тўғридан-тўғри мулоқот олиб боришдир, деб таъкидлайди Россия ахборот агентлиги (ria.ru).\nБи-Би-Си Ўзбек хизмати (bbc.com/uzbek) — «Халқаро молиявий тузилмалар ва АҚШ ишбилармон доиралари билан ўтказилган учрашувлар мисолида Шавкат Мирзиёев ушбу ташрифдан Ўзбекистон иқтисодиётига инвестициялар жалб қилиш ва иқтисодиёт соҳасида икки томонлама шартномалар имзолашда самарали фойдаланди. Мамлакатдаги иқтисодий ислоҳотлар ва валюта сиёсатининг либераллаштирилиши АҚШ бизнес ҳамжамиятида Ўзбекистонга нисбатан қизиқиш уйғотди», деб таъкидлайди.\n«Америка овози» радиоси “Ватандош” жамияти фаоли Н. Содиқов билан интервьюни эълон қилган. Н. Содиқов «Биз, ўзбек диаспораси вакиллари, Шавкат Мирзиёевнинг АҚШга ташрифидан мамнунмиз, Ўзбекистонда амалга оширилаётган кенг кўламли ислоҳотлар бизни хурсанд қилмоқда. Ўзбекистонда рўй бераётган ижобий ўзгаришлар Ватанимизга муҳаббат, ундан ғурурланиш туйғусини янада кучайтирмоқда», деб таъкидлади.\n«Узметроном» ахборот портали (uzmetronom.com) ёзишича, «Ўзбекистон Президентининг Нью-Йоркдаги нутқи — хорижда мамлакатимиз ҳақида шаклланган бир хил қолипдаги тушунчаларни максимал даражада лўнда ва ишонарли ўзгартирганининг тасдиғидир. Моҳиятан, бу БМТ Низомида мустаҳкамланган инсон ҳуқуқлари устуворлиги, умуминсоний қадриятлар, халқаро ҳамкорлик субъектларининг ўзаро муносабатларига доир тамойилларга тўлиқ ва сўзсиз содиқ бўлган давлатнинг янги қиёфасини намойиш этади.\nВақт қатъий чегараланган, аудиторияда шундоқ ҳам ахборот кўп бўлса-да, нутқда фикрларни қисқа баён қилиш усули эътиборни тортади, деб ёзади ахборот портали. Прагматик сиёсий муҳитда анъанавий равишда яхши қабул қилинмайдиган узун, таржима қилиш мураккаб гаплар, тарихга назар ва лирик чекинишлар йўқлиги эътиборга молик. Унинг ҳамкорларга айтадиган ҳар бир фикри чуқур ўйланган. Ҳар бир хатбоши — у факт ёки тезис бўлсин, атиги бир гапдан иборат бўлиб, тезда хотирада муҳрланишга мўлжалланган. Шавкат Мирзиёев атиги бир йил ичида Ўзбекистонда айнан нималар ўзгаргани, мамлакатни нималар ташвишга солаётгани, мавжуд глобал муаммолар шароитида келажакни қандай кўраётганини максимал даражада содда шаклда аудиторияга етказишга интилди.\nФикр ва баённинг тиниқлиги илгари сурилган таклифлар билан бирга, Президент сессияга пухта тайёргарлик кўрган, дейишга асос беради. Афғонистондаги вазият ҳақида тўхталар экан, Шавкат Мирзиёев «Афғонистонда тинчликка эришишнинг ягона йўли — марказий ҳукумат ва мамлакат ичидаги асосий сиёсий кучлар ўртасида олдиндан ҳеч қандай шарт қўймасдан, тўғридан-тўғри мулоқот олиб боришдир», деди ҳамда «Музокаралар афғонистонликларнинг ўзлари ҳал қилувчи ўрин тутадиган ҳолда, Афғонистон ҳудудида ва БМТ шафелигида ўтиши лозим»лигини таъкидлади.\n«24 часа» интернет газетаси (24chasa.bg) қайд этишича, Болгария ва Ўзбекистон Президентлари Румен Радев ва Шавкат Мирзиёевнинг\nНью-Йоркда бўлиб ўтган учрашувида иқтисодий ҳамкорликни ва ўзаро инвестициявий шерикликни ривожлантириш имкониятлари муҳокама қилинди. Давлат раҳбарлари иқтисодий ҳамкорликни рағбатлантириш учун бизнес-форум ташкил этиш ғоясини қўллаб-қувватладилар. Президентлар икки мамлакатнинг сиёсий, савдо-иқтисодий, инвестиция, транспорт-коммуникация, маданий-гуманитар ва бошқа соҳалардаги ҳамкорлиги ўзаро манфаатли эканига эътибор қаратдилар. Икки мамлакатнинг минтақавий ва халқаро масалалар бўйича позициялари яқинлиги икки томонлама алоқаларни ривожлантириш учун пойдевор бўлиб хизмат қилади.\n«Грузия Online» ахборот-таҳлил портали (apsny.ge) Ўзбекистон Республикаси Президенти Шавкат Мирзиёев 20 сентябрь куни Нью-Йоркда Грузия Бош вазири Георгий Квирикашвилини қабул қилди, деб хабар беради. Учрашув чоғида товар айирбошлаш ҳажмини янада ошириш ва унинг номенклатурасини кенгайтириш, савдо-саноат палаталари ўртасидаги алоқаларни фаоллаштириш, савдо уйлари ташкил этиш ва қўшма кўргазмалар ўтказиш масалалари муҳокама қилинди.\nМухтасар айтганда, давлатимиз раҳбарининг БМТ Бош Ассамблеяси\n72-сессиясидаги нутқи ҳамда унда илгари сурилган ташаббус ва таклифлар, ташриф доирасидаги учрашув ва тадбирлар хорижий оммавий ахборот воситалари ва интернет ҳамжамиятининг диққат марказида бўлиб турибди. Интернетда жойлаштирилган кўп сонли фикр ва муносабатлар шундан далолат беради. Бу жараён давом этмоқда.\nМазкур рукндаги бошқа мақолалар: « Ўзбекистон Республикаси Президентининг АҚШга ташрифи самарали бўлди\tСамимий қутлов »


Виржиния ўлим жазосини бекор қилган АҚШнинг 23-штатига айланди\n23 январ 2022, Тошкент вақти: 08:19\nАҚШлик фаоллар ўлим жазосига қарши ўтказган намойишлардан бири.\nАҚШнинг Виржиния штатида ўлим жазоси бекор қилинди. Виржиния ўлим жазосини амалда энг кўп қўллайдиган иккинчи штат эди.\nТегишли қонунни 24 март куни штат губернатори Ральф Нортам имзолади.\nРеспубликачилар оғир жиноятга қўл урганларга қарши қўллаш учун ўлим жазосини сақлаб қолишга уринган эди.\nНортам ўлим жазоси асосан қора танли кишиларга нисбатан қўлланилганини айтди.\nГубернатор штат суд тизими ҳар доим ҳам тўғри қарор чиқара олмаслигини қўшимча қилди. Унинг сўзларига кўра, 1973 йилдан бери 170 дан ортиқ одам айбсизлигини исботловчи далиллар топилганидан кейин, ўлим жазосидан озод қилинган.\nАмалга оширилган қатллар сони бўйича Виржиния Техасдан кейин иккинчи ўринда туради.


Тегишли фанлардан сертификатга эга абитуриентлар тест синовисиз ўқишга қабул қилинади » Muzlik.uz - O‘zbekiston yangiliklari\nАбитуриент олий таълим муассасаларининг бакалавриат таълим йўналишларига қабул тест синовларига қадар керакли умумтаълим фанларидан сертификат олса, тест синовида иштирок этмай, тўғридан-тўғри танловда қатнашиш имкониятига эга бўлади. Бу ҳақда Давлат тест маркази матбуот хизмати хабар қилди . ДТМ 2020 йилдан бошлаб босқичма-босқич чет (инглиз, немис, француз ва шарқ) тилларидан ташқари, масалан, ўзбек тили, рус тили, математика ва бошқа умумтаълим фанларидан ҳам сертификат берилиши жорий этилиши мумкинлигини маълум қилди. Ҳозирда ушбу тартиб юзасидан тегишли таклифлар берилган. Таклифларга кўра тест синовларини соддалаштириш, абитуриентларга қулайлик ва имкониятлар яратиш мақсадида барча умумтаълим фанларидан худди шундай сертификат берилиши босқичма-босқич амалга оширилиши кўзда тутилган. "Газета.uz"да реклама Абитуриентлар умумий ёки ўрта-махсус таълим муассасасини тугатмай туриб ҳам бундай имкониятдан фойдаланишлари мумкин бўлади. Айни пайтда манфаатдор вазирлик ва идоралар билан ушбу тартибни амалга ошириш механизмлари ишлаб чиқилмоқда. Қайд этилишича, мазкур ўзгариш президент мурожаатномасида санаб ўтилган вазифалар ижроси юзасидан жорий этилмоқда. Мурожаатда давлат раҳбари 2019 йилда мамлакатда битирувчиларни олий таълим билан қамраб олиш даражасини 20 фоизга етказиш ва келгуси йилларда ошириб бориш — муҳим вазифа эканини таъкидлаб ўтган эди. Ўзбекистонда олий ва ўрта махсус таълим масканлари битирувчиларини олий таълим билан қамраб олиш ўтган даврда 9−10 фоиз даражасида бўлиб келаётган эди. Сўнгги икки йилда кўрилган чора-тадбирлар туфайли, бу рақам 15 фоиздан оширилди.\nЧет тили бўйича миллий ёки халқаро сертификат эгаларига кириш имтиҳони пайтида максимал балл берилади\nСертификат абитуриентни хорижий тил бўйича имтиҳон топширишдан озод қилади


«Сиз ўғрисиз». Навальний Золотовнинг дуэлга чорловини қабул қилди (видео) - Zamin.uz\n23:43 / 18.10.2018\nРоссиялик мухолиф сиёсатчи Алексей Навальний Росгвардия директори Виктор Золотовнинг дуэлга чорловига жавоб қайтарди. Золотов сентябрь ойида, Навальний қамоқда эканида Коррупцияга қарши курашиш фондининг ўзига қарши материали учун сиёсатчини видеомурожаат орқали дуэлга чақирганди.\n14 октябрь куни озодликка чиққан мухолифатчи видеомурожаат билан жавоб қайтарган. У Золотовнинг дуэлга чорловини қабул қилиб, дуэлни федерал телеканалда жонли эфирда дебат тарзида ўтказишни таклиф қилган.\n«Чақирилган томон дуэль шаклини ва қуролни танлайди. Мен сизнинг чорловингизни қабул қиламан ва жойни ҳамда қуролни танлайман. Сиз билан дуэлимиз Биринчи каналда, ёки иккинчи каналда, ёки бошқа исталган федерал каналда дебат тарзида ўтказилади. Агар телеканаллар эфир беришмаса, YouTube-каналда ҳам миллионлаб киши бизнинг баҳсимизга гувоҳ бўлиши мумкин. Сизга ўйлаб кўриш учун бир ҳафта муддат бераман. Вақт кетди», деган Навальний.\nЎз жавобида мухолифатчи Коррупцияга қарши курашиш фонди томонидан аниқланган Золотовга ва унинг яқин қариндошларига тегишли кўчмас мулкларни санаб ўтган. У Золотовни ноқонуний равишда бойлик орттиришда айблаган.\n«Мен ҳеч қачон сиз ҳақдаги фикримни ўзгартирмайман. Мен сизни ўғри деб ҳисоблайман. Росгвардиядаги ҳамтовоқларингиз билан мамлакатни ва халқни талон-тарож қилмоқдасиз», деган Навальний.\nАвгуст ойи охирида Навальнийнинг коррупцияга қарши курашиш фонди Росгвардия учун озиқ-овқат маҳсулотлари РФ бош вазири Дмитрий Медведевга алоқадор бўлган шахсга тегишли компания томонидан етказиб берилиши, тузилган шартномада кўрсатилган нархлар бозор нархидан бир неча баробар кўплиги баён этилган материалини эълон қилган, Золотов коррупцияда айбланганди.\nНавальний январдаги акция учун муддатни ўтаётганда, 11 сентябрь куни Росгвардия раҳбари Виктор Золотов мухолифатчига қаратилган видеомурожаатини эълон қилганди ва уни дуэльга чорлаганди.\nЗолотовнинг айтишича, Навальний нархлар ҳақида ҳеч нарса билмайди ва текширувида ҳақоратлар ҳамда туҳматларга йўл қўйган. У сиёсатчи яна бир шундай ишга қўл урса, унинг «оёқларини узиб олиши» ва «Росгвардия шахсий таркиби гувоҳлигида шоу уюштириш»га ваъда берганди. “Замин” янгиликларини “Youtube”да кузатиб боринг\n12-09-2018, 18:18, Дунё\nБугун, 23:09, Спорт


Коронавирусни кўпроқ кимлар юқтириши ва асосий...\n18.09.2020 22:45 0 12614\nШунингдек, вирус кўпинча касалликнинг эрта босқичидаги одамлардан юқади. SARS-CoV-2 вирусли зарралар сони организмда аломатлар пайдо бўлишидан тахминан бир кун олдин авжига чиқиб, касаллик бошланганидан кейин бир ҳафта ичида камаяди. Коронавирусга чалинганларнинг аксарияти вирусни тарқатишда иштирок этмайди. Шунга қарамай, баъзи беморлар асосий ташувчи бўлиб, биратўла бир қанча одамларга юқтиради.\nХориж 51 дақиқа олдин\nКоронавирус бугун, 09:27


«ПРЕЗИДЕНТ АРЧАСИ» - Ўзбекистон овози газетаси\nатрофидаги болалар қувончи бутун Ўзбекистон бўйлаб кезмоқда\nТошкент шаҳри. Халқ таълими вазирлиги, «Sen yolg’iz emassan» Республика жамоатчилик болалар жамғармаси ҳамкорлигида «Туркистон» саройида ўтказилган «Президент арчаси» тантаналарида пойтахтимиздаги Меҳрибонлик уйлари тарбияланувчилари, махсус мактаб-интернат ўқувчилари, кам таъминланган, эҳтиёжманд оилаларнинг фарзандлари иштирок этди.\n...«Туркистон» саройининг фойесида Қорбобо ва Қорқиз барча болаларни Янги йил байрамига чорлади. Кичкинтойлар турфа чироқлару ўйинчоқлар билан безатилган арча атрофида янги йил, Ватан, бахтли болалик, қиш, байрам шодиёналарига бағишланган шеърлар айтиб, қувноқ куй-қўшиқлар, рақсларга жўр бўлади. Эстрада ва цирк санъати усталари иштирокидаги концерт дастури болаларнинг қувончига қувонч қўшади.\n— Байрамда мазза қилиб ўйнадик, қўшиқлар айтдик, — дейди Олмазор туманидаги 24-Меҳрибонлик уйи тарбияланувчиси Сардор Зайниддинов. — Президентимизга арча байрами ва совғалар учун катта раҳмат.\nСамарқанд вилояти. Самарқанд шаҳрида ўтказилган байрам тадбирига вилоятдаги Меҳрибонлик уйлари, SOS болалар маҳалласи тарбияланувчилари, Ватанимиз тинчлиги ва сарҳадларимиз дахлсизлигини таъминлаш йўлида хизмат бурчини бажариш чоғида қурбон бўлган ҳарбий хизматчилар, ҳуқуқни муҳофаза қилиш идоралари ходимларининг фарзандлари таклиф этилди. Вилоятнинг барча туман ва шаҳарларида ҳам «Президент арчаси» тантаналари ўтказилиб, давлатимиз раҳбарининг совғалари болаларга топширилди.\nБайрам тадбирида Самарқанд вилоят ҳокими Зойир Мирзаев сўзга чиқди.\nҚорақалпоғистон Республикаси. Шаҳар ва қишлоқларида, олис овулларида ҳам «Президент арчаси» шодиёналари кенг нишонланмоқда. Уларда кам таъминланган, боқувчисини йўқотган ҳамда кўп болали оилаларнинг фарзандларига алоҳида эътибор қаратилмоқда. Нукус шаҳри ҳамда Хўжайли туманидаги Меҳрибонлик уйлари тарбияланувчиларига, шунингдек, шаҳар ва туманларда бўлиб ўтаётган тадбирларда Қорақалпоғистон Республикаси бўйича 751 нафар болажонларга Президент совғалари топширилди.\nТадбирда Қорақалпоғистон Республикаси Жўқорғи Кенгеси раиси Муса Эрниязов сўзга чиқди.\nТошкент вилояти. Шаҳар ва туманларида ҳам «Президент арчаси» байрам тадбирлари ташкил этилди.\nОҳангарон туманида бўлиб ўтган тадбирларда болажонлар Қорбобо, Қорқиз ва турли эртаклар қаҳрамонлари даврасида, ранг-баранг ўйинчоқлар билан безатилган арча атрофида байрамни шод-хуррамлик билан нишонлади. Бадиий жамоалар, таниқли санъаткорларнинг чиқишлари, театрлаштирилган томошалар болаларда унутилмас таассурот қолдирди.\nТадбирда Тошкент вилоятининг ҳокими Аҳмаджон Усмонов сўзга чиқди.\nСурхондарё вилояти. Шаҳар ва қишлоқларида ҳам «Президент арчаси» байрам тадбирлари бўлиб ўтмоқда.\nТермиз шаҳридаги «Истиқлол» тантаналар саройида ўтказилган тадбирга Меҳрибонлик уйлари тарбияланувчилари, ота-она қарамоғидан маҳрум бўлган болалар ва хизмат бурчини ўташ вақтида ҳалок бўлган осойишталик посбонларининг фарзандлари таклиф этилди.\nБолажонларга Президентимизнинг янги йил совғалари топширилди. Куй-қўшиқ ва рақслар, эртак қаҳрамонлари иштирокидаги қизиқарли томошалар барчага бир олам қувонч улашди.\nТадбирда Сурхондарё вилояти ҳокими Эшдавлат Жўраев сўзга чиқди.\nНаманган вилояти. Алишер Навоий номидаги мусиқали драма ва комедия театрида «Президент арчаси» тантаналари ўтказилди. 267 нафар ўғил-қизга Президент совғалари тақдим этилди.\nЁш истеъдод соҳиблари, «Камалак юлдузлари» республика болалар ижодиёти фестивали ғолиблари иштирокидаги концерт ва театр ижодий жамоаси томонидан тайёрланган «Янги йил саргузаштлари» мусиқали томошаси болажонларга завқу шавқ улашди.\nТадбирда Наманган вилояти ҳокими Баҳодир Юсупов сўзга чиқди.\nШунингдек, мамлакатимизнинг бошқа вилоятларида ҳам «Президент арчаси» шодиёналари бўлиб ўтди.


Чилонзорда мастликда одам пичоқлаган йўлтўсар 10 йилга қамалди\n21:21 / 28.10.2015\nЧилонзорда мастликда одам пичоқлаган йўлтўсар 10 йилга қамалди. Бу ҳақда “Ҳуқуқ” нашри ёзмоқда.\nАйтилишича, фкқаро Рустам Холмуҳамедов маст ҳолда тунги соат 22:00да йўлида учраб қолган Комил Шукуровни тўхтатиб олиб, унга тегажоғлик қила бошлаган. Жумладан, ундан ҳужжатларини кўрсатишни талаб қилган.\nБунга жавобан Комил Шукуров унинг ўзи кимлигини сўраган. Натижада икки орада муштлашув келиб чиққан. Холмуҳамедов қўлидаги пиво шишасини синдириб, унинг синиғи билан рақибининг бўйнига зарба берган. Жароҳатдан ҳушини йўқотган одамнинг сумкасидан 200 минг сўм пул ва бошқа қимматликларни олиб, воқеа жойидан қочиб кетган.\nҚонга беланиб ётган эркакни кўрган пиёдалар унга ёрдам кўрсатиши натижасида Шукуровнинг ҳаёти сақлаб қолинди. Холмуҳамедов эса қўлга олиниб, судга топширилди ҳамда 10 йиллик қамоқ жазосига маҳкум қилинди.


Ajlan & Brothers Group Ўзбекистонга 2 млрд доллар инвестиция киритишни режалаштирмоқда – Газета.uz\nAjlan & Brothers Group Ўзбекистонга 2 млрд доллар инвестиция киритишни режалаштирмоқда\nСаудия Арабистонининг Ajlan & Brothers Group компанияси Ўзбекистоннинг ипакчилик, пахта ва тўқимачилик саноатига 2 млрд доллар инвестиция киритишни мўлжалламоқда.\n19 июн 2018, 12:46 Иқтисодиёт\nСаудия Арабистонининг Ajlan & Brothers Group компанияси Ўзбекистондаги лойиҳаларга 2 млрд доллар инвестиция киритишни режалаштирмоқда, дея хабар қилди «Ўзбекистон 24» телеканалининг «Ахборот 24» дастури.\nКомпания бошқаруви раиси Муҳаммад Абдулазиз Ажлан Ўзбекистонга ташрифи доирасида «Ўзбекипаксаноат» уюшмасида учрашув ўтказди. У Бухоро, Андижон ва Самарқанд вилоятларида пахта ва ипак хом ашёсини қайта ишлаш режалари тўғрисида маълум қилди.\n«Мен ипакчилик, пахтачилик ва тўқимачилик саноатига 2 млрд доллар миқдорида инвестиция киритишни мўлжаллаяпман. Биз аллақачон ўзбек ҳамкасбларимиз билан амалий ишларни бошлаб юбордик. Ўйлайманки, ҳамкорларимиз яхши даромад кўришади», — дейди компания раиси «Ахборот 24» дастурига берган интервьюсида.\nКомпания Бухоро, Андижон ва Тошкентда беш юлдузли меҳмонхоналар қуришни ҳам режалаштирмоқда.\nAjlan & Brothers Group эркаклар бош кийими ва тайёр тўқимачилик маҳсулотлари ишлаб чиқариш соҳасида машҳур. 1979 йилда Ajlan & Brothers Group Саудия Арабистони ва Форс кўрфазидаги араб давлатларида 45 та филиал ва 200 дан ошиқ савдо нуқталари очган.